Андалус фатҳи (07) - Ўзбек тили - Абу Абдуллоҳ Шоший\nАндалус фатҳи” номли силсиланинг ушбу бўлими қуйидаги мавзуларни ўз ичига олади:\n- Андалусда Волийлик даври;\n- Самҳ ибн Молик ва Францияга Исломнинг ёйилиши;\n- Балатуш-шуҳадо жанги.\nPDF 512.2 KB 2019-05-02\nАндалус фатҳи қисм 7\nСамҳ ибн Молик Хавлоний даври (100–102 ҳ.с.)\nАнбаса ибн Суҳайм даври (103–107 ҳ.с.)\nАбдурраҳмон Ғофиқий даври (113–114 ҳ.с.)\nВолийликлар даври Андалус фатҳининг бевосита давоми ҳисоблангани учун, унга янги ном бермаган ҳолда Андалус фатҳининг давоми сифати келтиришни маъқул кўрдик. Бу бўлимда баъзи волийлар даврини зикр қилиб ўтамиз. Улардан ўша даврдаги Умавийлар хилофати томонидан сайланган илк волий Самҳ ибн Молик Хавлоний бўлиб, у Андалуснинг тўртинчи волийси саналади. У 719 йил апрел (ҳижрий 100 йил, рамазон) ойида халифа Умар ибн Абдулазиз раҳимаҳуллоҳ томонидан Андалус волийси этиб тайинланди.\n716 йил март (ҳижрий 97 йил, ражаб) ойида Андалуснинг дастлабки волийси Абдул-азиз ибн Мусо ўлдирилгандан кейин, Андалус аҳли Айюб ибн Ҳубайб Лахмийни волий этиб сайлади. У Мусо ибн Нусайрнинг сингилисининг ўғли эди. У бор-йўғи 6 ой атрофида волийлик қилди. Ундан сўнг Африка волийси Муҳаммад ибн Язид томонидан 716 йилнинг август (ҳижрий 97 йил, зулҳижжа) ойида Ал-Ҳур ибн Абдурраҳмон Сақофий волий этиб тайинланди. У уч йил волийлик қилди. Бу орада Умавийлар халифаси Сулаймон ибн Абдулмалик 717 йили сентябр (ҳижрий 99 йил, сафар) ойида оламдан ўтди ва унинг ўрнига Умар ибн Абдулазиз халифа бўлди.\nХалифаи рошид Умар ибн Абдулазиз (61–101/680–720) икки ярим йил хилофат тепасида турди (99–101/717–720). Бу қисқа давр ичида бутун Ислом олами гуллаб яшнади, юртда тинчлик, омонлик, тўкин-сочинлик ва адолат ҳукм сурди. Умар ибн Абдулазиз Андалусга Самҳ ибн Молик Хавлонийни волий этиб тайинлан-гани унинг ҳасанотларидан саналади. Ислом тарихида ўчмас из қолдирган раббоний йўлбош-чилар жумласидан Самҳ Хавлоний раҳимаҳул-лоҳдир. Самҳ Хавлоний Франциянинг жануби-ғарбий минтақаларини тўлиқ фатҳ қилиб, сўнгра Септимания минтақасига асос солди. У ҳозирги кундаги Ницца Лазур соҳили минтақа-ларидир. Бугунги кунда бу жойлар сайёҳлар зиёрат қиладиган гўзал бир макондир. Самҳ Хавлоний бир томондан минтақаларни фатҳ қилган бўлса, бошқа жиҳатдан одамларнинг қалбини ҳам очди.\nМусулмонлар Оллоҳ таолонинг: «Шунингдек, (яъни ҳақ йўлга ҳидоят қилгани-миз каби), сизларни бошқа одамлар устида гувоҳ бўлишингиз ва Пайғамбар сизларнинг устингизда гувоҳ бўлиши учун ўрта (адолат-ли) бир миллат қилдик».\n«Ораларингиздан яхшиликка (Исломга) даъват қиладиган, ибодат-итоатга буюради-ган ва исён-гуноҳдан қайтарадиган бир жамоат бўлсин. Ана ўшалар нажот топгувчи-лардир».\n«(Эй уммати Муҳаммад), одамлар учун чиқарилган миллатларнинг энг яхшиси бўл-дингиз. Зеро, сиз яхши амалларга буюрасиз, ёмон амаллардан қайтарасиз ва Оллоҳга иймон келтирасиз» каби оятларга ва пайғамбаримиз Муҳаммад соллаллоҳу алайҳи ва салламнинг: «Сизларнинг энг яхшингиз — Қуръ-онни ўрганган ва ўргатганингиздир», «Мендан бир оятни бўлса ҳам етказинг», деб марҳамат қилган ҳадисларига амал қилароқ даъватда қоим ва бардавом бўлдилар. Умар ибн Абдулазиз ҳижрий 100 йилда Шимолий Африка ва Андалус-га Исломга даъват, динни ва Қуръонни таълим бериш учун ўнта тобеин олимларни жўнатди.\nУлар: Исмоил ибн Убайд Ансорий Тожи-руллоҳ (107 ҳ.с. Ал-баҳрда вафот этган), Абу Абдулҳамид Исмоил ибн Убайд (132 ҳ.с. Қайра-вон), Абу Сумома Бакр ибн Савода Жузомий (128 ҳ.с.), у Андалусга борган уч кишининг бири бўлиб, ривоятларда айтилишича, у Андалус денгизларидан бирида чўкиб шаҳид бўлган, Абу Саъид Жуъсул Ҳаъон (115 ҳ.с.), Абу Наср Ҳиббон ибн Абу Жалаба Қураший (125 ҳ.с. Қайравон), бу киши Андалусга борган уч кишининг биридир, Абу Масъуд Саъд ибн Масъуд Тужжий (Қайравон), Толқ ибн Жабон (ёки ривоятларга кўра Жаънон) Форисий, Абул Жаҳм Абдур-раҳмон ибн Рофиъ Танухий (113 ҳ.с. Қайравон), Абу Абдурраҳмон Абдуллоҳ ибн Язид Ифриқий Ҳубулий (100 ҳ.с. Қайравон) Андалус фатҳи иштирокчиларидан, Мавҳаб ибн Ҳиббий Маъафирий (Қайравонда вафот этган).\nУлардан учтаси зиммаларидаги буюк омонатни адо қилгани Андалусга равона бўлдилар. Қолганлари Африкада қолиб, дин таълимига бел боғладилар. Андалусга халифа Умар ибн Абдулазиз томонидан юборилган уч тобеиндан ташқари, Мусо ибн Нусайр билан бирга ўнлаб тобеинлар бўлган ва улар Исломни нозил бўлганидек соф ҳолатида халққа етка-зишга муваффақ бўлдилар.\nСамҳ Хавлоний барча ишларини халифа Умар ибн Абдулазиз раҳимаҳуллоҳ билан бомаслаҳат олиб борарди. Самҳ Хавлоний халифанинг амри билан Андалусда адолатни қоим қилди, нафақат мусулмонлар, юртдаги яҳудий ва насронийлар ҳам хотиржам ўз ибодатларини қилиш, деҳқонлар мустақил экин экиб, ҳосил етиштириш имконига эга бўлдилар.\nСамҳ Хавлоний 719 (101 ҳижрий) йилда халифа Умар ибн Абдулазизнинг ташаббуси билан машҳур Қуртуба кўпригини бунёд қилди. Ушбу кўприк Гвадалквивир дарёси устидан ўтган. Бу кўприк 17 та равоқ (арка)дан ташкил топган бўлиб, ҳар бир равоқ ораси 50 қарич ва ҳар бир равоқнинг эни ўз навбатида 50 қаричдан, кўприкнинг эни эса 30 қарич бўлиб, сув сатҳидан 30 зироъ баланд қилиб қурилган эди. Яъни ҳар бир равоқнинг эни тақрибан 12 метр (11,5), кўприкнинг эни 7 метр (6,9), сув сатҳидан баландлиги 15 метр, кўприкнинг узунлиги эса, 400 метрга (391) тенгдир. Бу кўприк муҳим аҳамиятга эга бўлиб, жанубий Андалусни Қуртуба ва Шимолий Африка билан боғлаб турарди. Бу кўприк ҳозирги кунимизда ҳам ўз мавқеини сақлаб қолган ва Рим кўприги деб аталади. Бунга сабаб бу кўприк илк бор римликлар томонидан қурилган бўлиб, Самҳ Хавлоний даврида у тамоман бузилиб кетган эди. Юқорида зикр қилганимиздек, у бу кўп-рикни бутунлай қайтадан бунёд қилди.\nСамҳ Хавлоний Андалус ва Францияда то Раббисига шаҳид ўлароқ йўлиққунига қадар Ислом таълими ва даъватини йўлга қўйди. У 721 йил 9 июн (ҳижрий 102 йил, арафа) куни Тулуз минтақасидаги жангда шаҳодат келтирди.\nСамҳ Хавлоний жанг майдонида шаҳид бўлгандан сўнг, Андалус аҳли унинг ўрнига Абдурраҳмон ибн Абдуллоҳ Ғофиқийни амир этиб сайлади. У ўзининг аскарий маҳорати билан мусулмон аскарни бирлаштирди. Сўнгра мусулмонлар қўшини 721 йилнинг июн (102 йил зулҳижжа) ойида Франциядаги амалиётларни битириб, Андалусга қайтди. Бу Абдурраҳмон Ғофиқийнинг биринчи волийлиги бўлиб, атиги икки ой давом этди. Бахтга қарши икки ойдан кейин Африка волийси Бишр ибн Сафвон Калбий уни мансабидан четлатиб, ўрнига Анбаса ибн Суҳаймни волий қилди. Бу 721 йилнинг август (ҳижрий 103 йилнинг сафар ойи)га тўғри келган эди. Юқорида Умар ибн Абдулазиз халифалиги даврида Андалус Африкага эмас, бевосита хилофатга бўйсуниши ҳақида зикр қилгандик. Лекин ундан кейинги халифа Язид ибн Абдулмалик (720–724 м.с.) бу қарорни бекор қилиб, уни яна Африканинг таркибига киритган эди.\nАнбаса ибн Суҳайм Ислом тарихида муҳим ўрни бўлган художўй, тақводор, омилкор саркарда, моҳир чавандоз, ҳақиқий рижол ва зўр бошқарувчи эди. Унинг волийлик даври уч йил, яъни 103–107/722–725 йилгача давом этди. У Исломнинг шавкатини, қувватини юксалтирди. Янги-янги минтақаларга Исломни, Ислом тамад-дунини, адолатни олиб кирди.\nУ ҳам Пиреней тоғи ортига юришларни давом эттириб, 724 йилнинг бошлари (105 ҳижрий ойнинг охирлари)да шимолга ғозий ўлароқ сафарга чиқди. Пиреней тоғидан ўтиб, Септимания минтақасига юриш қилди. Бу минтақа Тулуз мағлубиятидан кейин анча заифлашган ва кўп жойларини қўлдан бой берган эди. У Каркасон шаҳрини бир муддат қамал қилиб, сўнгра сулҳ асосида фатҳ қилди. Сўнгра Ним шаҳрини ишғол қилди. Анбаса ибн Суҳайм шимолга юриб, Рона дарёсини кесиб ўтади ва Бургундия, Отён шаҳарларига ҳужум қилиб, уларни ўз амрига бўйсундиради. Сўнгра Франция пойтахти Париждан 120 км узоқликда жойлашган Санс минтақасига ҳужум уюштирди. Бундан кўринадики, Анбаса раҳматуллоҳи алайҳи Франциянинг тақрибан 70 фоизга яқин қисмини ишғол қилган, шунингдек, ўша минтақаларга Исломни олиб кирган эди. Анбаса ибн Суҳайм жанубга томон қайтишида француз қўшини ҳамласига учради ва бир нечта жойидан жароҳат олди. У Андалусга қайтаркан, ўша жангдаги жароҳатлари таъсирида 725 йили декабр (ҳижрий 107 йил, шаъбон)да шаҳодат келтирди. Мусулмон аскар қаттиқ изтиробда Яриморолга қайтди.\nАнбаса ибн Суҳаймдан сўнг вазият бир мунча ўзгарди, яъни ишлар орқага кетди. Ундан сўнг беш йил (яъни 107–112 ҳ.с./725–730 м.с.) ичида олтита волий алмашди. Бу орада Африка волийси Бишр оламдан ўтди, унинг ўрнига Убайда ибн Абдурраҳмон Суламий волий бўлди. У Андалусга дастлаб Усмон ибн Абу Насъа Хосамийни, кейин Ҳайсам ибн Убайд Килабий (ёки ривоятларга кўра Киноний)ни волий қилиб жўнатди.\nҲайсам Килабий даврида мусулмонлар орасида миллатчилик авжига чиқиб, ихтилоф ва фитналар бошланди, араб билан барбар орасига шайтон оралади. Оллоҳ бу ўлкани мусулмон-ларга бўйсундиргандан буён ҳали бундай фитна юзага келмаган эди. Араблар билан барбарлар орасида можаро, жанжал ва курашлар содир бўлди. Сўнгра Оллоҳ таоло мусулмонларга Ўзининг катта неъматини инъом қилиб, уларнинг сафларини бирлаштирадиган, ўртада пайдо бўлган низо ва гина-кудуратларга чек қўйиб, аланга олган миллатчилик, ирқчилик оташини ўчирадиган, Исломдаги олтин қоидани — “мусулмонлар фақат тақво билангина бир-биридан фазилатли бўлишади”, деган олтин қоидани ҳаётга татбиқ қиладиган бир кишини чиқарди. Бу киши Абдурраҳмон Ғофиқий раҳимаҳуллоҳ эди.\nУнинг тўлиқ исми Абдурраҳмон ибн Абдуллоҳ ибн Бишр ибн Сорим Ғофиқий Аккий эди. У Ямандаги Ал-Акк қабиласининг тармоғи бўлган Ал-Ғофиқ қабиласидан эди. Куняси Абу Саъид бўлиб, тобеинлардан эди. У Ибн Умар разияллоҳу анҳумодан ҳадис ривоят қилган, Умар ибн Абдулазиз ва Абдуллоҳ ибн Иёз ундан ривоят қилишган.\nТарихчи Ҳумайдий унинг Ибн Умар разияллоҳу анҳумодан ҳадис ривоят қилгани, ундан Умар ибн Абдулазиз ривоят қилганини, солиҳ бўлгани, гўзал тадбирли волий бўлиб, Румга бир неча бор ғазот қилгани ва ғаниматларни адолат билан тақсим қилганини зикр қилади.\nАбдурраҳмон Ғофиқий қатъиятлилик сифати билан кўзга ташланиб турарди. Бу сифат ҳар бир бошлиққа таъбир жоиз бўлса, ҳаводек зарур бўлган сифатдир. Чунки зарур ўринда муносиб қарорни қабул қилиш табиблар тили билан айтганда, “тўғри ташҳис ярим даво” деганидек, муваффақиятли натижага олиб келади. У мусулмонлар сафларини бирлашти-риб, Оллоҳга тақво қилишга чақирди, аскарий тайёргарликни ухувват ришталарини мустаҳ-камлаган ҳолатда амалга оширди, армиянинг қувватланишига олиб келадиган сабабларнинг барчасини лозим тутди.\nУ волийлик даврида кўпгина вилоятларга шахсан ўзи бориб, жойларда тартиб ўрнатди, насронийларга ҳам поймол қилинган ҳуқуқлари, канисалари, тортиб олинган ерларини қайтариб берди. Ўлкада янгидан адолат ҳукм сурди. Абдурраҳмон Ғофиқий қатъиятли омилкор саркарда бўлиши билан бирга гўзал хулқ соҳиби ҳам эди. Зеро, у башарият саййиди, тақводор-лар имоми Расулуллоҳ соллаллоҳу алайҳи ва салламга йўлдош, ваҳий нозил бўлишига гувоҳ бўлган саҳобийлар таълимини олган эди. Унинг барча олижаноблик сифатларини мусаффо исло-мий тарбия булоғидан насибадор бўлганига боғлаймиз.\nАбдурраҳмон Ғофиқий пухта тайёргарлик кўргандан сўнг, ўзидан олдинги фотиҳлар йўлидан юриб, Франция ерларига лашкар тортди. У бошқалар қадам босмаган янги мин-тақаларни фатҳ қилди. Жумладан, Арль шаҳри-ни ишғол қилиб, Бордо шаҳрига юриш қилди, сўнгра Тулузни, кейин Тур шаҳрини фатҳ қилди.\nАбдурраҳмон Ғофиқий юқоридаги зикри ўтган минтақаларни эгаллаб, уларни мусул-монлар ҳукмига бўйсундиргандан кейин Пуатье деган жойга келди. Бу минтақа Париж-дан 300 км. ғарбда, Қуртубадан 1000 км. Узоқ-ликда жойлашган шаҳардир. Ғофиқий бу минтақада Ал-Балат деб номланган жойга ҳарбий лагер қуриб, насронийларни қарши олиш учун ҳозирлик кўра бошлади. Балат сўзи — қаср, сарой деган маънони билдиради. Бу минтақада қадимий бир қаср бўлгани учун шундай деб аталган, деб хабар беради доктор Сиржоний.\nЎшанда мусулмон аскарнинг сони 50 минг эди. Шунинг учун Франция ҳудудига кирган энг катта мусулмон аскар Ғофиқийнинг аскари саналади. Бу минтақада юз берган жанг тарих саҳифаларига «Вақъатул-балат» (Балат жанги), «Ғозватул-балат» (Балат ғазоти), «Балат аш-шуҳадо» (Шаҳидлар қасри) номлари билан битилди.\nАччиқ ва фожиали кечган ҳодиса 10 кун давом этиб, мусулмонларнинг аянчли мағлу-бияти билан якун топди. Паҳлавон Абдурраҳмон Ғофиқий шаҳид бўлди. Бу жанг 732 йилнинг октябр–ноябр (ҳижрий 114 йил, рамазон) ойларида содир бўлди. Жанг майдони Тур шаҳри билан Пуатье шаҳри орасида, Париждан тахминан 200 км. жанубда жойлашган минтақа-да содир бўлганди. Жанг содир бўлган жой аниқ зикр қилинмагани боис, ғарб адабиёт-ларида ҳам ё Тур шаҳрига, ё Пуатье шаҳрига, ёки бу икки шаҳар орасидаги маконга нисбат-ланган.\n«Балат аш-шуҳадо» жанги ҳақида мусул-мон тарихшунослари батафсил маълумот берма-ганлар, аммо ғарб адабиётлари ҳаддан зиёда тафсилотларни зикр қиладилар. Тадқиқотчи муаррих профессор Ҳусайн Муънис бу ҳодисани ўрганиб чиқиб, шундай дейди: «Бу жангнинг тафсилотлари келмаганини битта сабаб билан изоҳлаш мумкин: бу жангда мусулмонлар аччиқ мағлубиятга учраши натижасида ўша пайтдаги ровийлар уни зикр қилишни хуш кўрмаган, алал-оқибат аста-секин бу ҳодиса унутилиб, кейинги авлодларга фақат мусулмонларнинг ҳижрий 114–115 йилларда хунук мағлубиятга учрагани ҳақидаги хабаригина етиб келган».\nИслом тарих китобларида маълумотлар етарли бўлмагани боис, бу жанг ҳақидаги маълумотларнинг бари ғарблик тарихшунос ва таҳлилчиларнинг сўзларига бориб тақалади. Улар бу жангни ўзларининг буюк ғалабаси ва мусулмонларнинг аччиқ мағлубияти сифатида жуда муболаға ва тўқималар билан изоҳлашга киришганлар. Улар орасида бу жангни насро-нийларнинг жадал суръатла бостириб келаётган мусулмонлар қўлида фанога учрашдан қутулиш-лари, деб қараганлари ҳам бор. Шундай қилиб, жанг тафсилотлари европача ривоятлардангина олинган.\nКелинг, уларнинг баъзи тасарруфларига тўхталиб, сўнгра мусулмон олимларнинг бу маълумотлар юзасида айтган фикрларига назар солайлик. Ғарб адабиётлари жанг тафсилотлари ҳақида келтирган сабабларнинг баъзиларини муболағаларсиз бўлганлари ва мантиққа яқин-ларини, гарчи уни тасдиқлаш ёки инкор қилиш тўғри бўлмасада, келтириб ўтамиз. Улар нас-ронийларнинг ғолиб бўлиши ва мусулмон-ларнинг мағлубиятини қуйидаги сабабларга боғлайдилар:\n1. Мусулмонлар қўлида ғаниматлар кўпайиб, уларга фитналаниб қолдилар. Яъни Абдурраҳмон Ғофиқий босиб олган жойлардан тўплаган улкан ғаниматларни ўзи билан олган ва Балат минтақасига олиб келган эди. Жанг бошланиб, шиддатли тарзда 9 кун давом этди, ҳатто мусулмонлар насронийлардан устунлик қила бошлади. Шунда насроний аскарлардан баъзилари мусулмонлар олиб келган ғанимат-ларга ҳамла қилди, буни кўрган мусулмонлар ғаниматлар сари орқага қайтди, Абдурраҳмон Ғофиқий уларни жанг майдонига қайтаришга ҳаракат қилаётган бир пайтда унга ўқ тегиб, жонсиз ҳолатда отдан йиқилди. Бундан таш-қари, мусулмонлардан кўпи ўлдирилди.\n2. Мусулмон аскар орасидаги ихтилоф. Яъни ғаниматлар кўпайганидан-кўпайди ва бу ўз навбатида мусулмонлар ичида пароканда-ликка олиб келди. Араблар ғаниматларнинг кўпига биз эга бўлишимиз керак, чунки биз сиздан афзалроқмиз деса, барбарлар бу ўлка-ларни биз фатҳ қилдик, дедилар. Бу ҳодисанинг юз бергани маъруф ва муттафақун алайҳи, дейди доктор Сиржоний.\nҒарб адабиётларида келган бу сабабларга қўшимча қилиб, мусулмонларнинг адади кўп бўлганини ҳам қўшиш мумкин.\n3. Мусулмон аскар ўша кунда 50 мингга етган эди. Ҳолбуки, Андалус ўлкасида ҳали бунча катта мусулмон аскар жамланмаган эди. Улар сонининг кўплиги ғурурланиш ва ўзларини беҳожат санашларига олиб келган бўлиши мумкин. Натижада Ҳунайн куни такрорланди.\n«Ҳунайн кунини (эсланглар)! Ўшанда сизларни кўп эканлигингиз мағрур қилиб қўйган эди, аммо у (яъни, саноғингизнинг кўплиги) сизларни ҳеч нарсадан беҳожат қила олмади (қутқариб олмади) ва сизларга кенг ер торлик қилиб қолди, сўнг юз ўгирган ҳолингизда чекиндингиз!».\nШу кунгача ва бундан кейин ҳам мусулмонлар жангларда сонларининг кўплиги ва тайёргарликнинг зўрлиги сабаб нусратга эришмади ва эришмайдилар ҳам, балки улар Оллоҳга бўлган иймонларининг қуввати ва тақволари билан, гуноҳ ва маъсиятлардан узоқ бўлишлари билан душман устидан ғолиб бўлган ва бўладилар.\nУшбу жангда насронийлар Чарльз Мартел бошчилигида 140 минг лашкари билан Балат минтақасига келди. Кўриб турганимиздек, нас-ронийлар мусулмонлардан саккиз баробар кўп эди. Икки тараф орасида уруш бошланди, тўққиз кун давом этган шиддатли жангда ғолиб томон ҳали номаълум эди. Ўнинчи кун юқорида ишора қилинган ҳодиса юз берди, яъни ғаниматлар сари орқага қайтган мусулмонлар мағлубиятга учради ва бошлиқлари Абдурраҳмон Ғофиқий шаҳид қилинди. Мусулмонларда катта йўқотиш бўлди. Баъзи ғарб манбаларида мусулмонлардан 375 минг киши ўлдирилгани айтилади. Бу кўрсаткич жуда муболаға экани аниқ, чунки ўзи жангга кирган мусулмонлар сони 50 минг эди, холос. Жангнинг ўнинчи куни мусулмонлар жанубга чекинди. Ўн биринчи кун насронийлар жангни давом эттирмоқчи бўлганларида мусул-монлар кўринмади, шунда насронийлар улар ташлаб кетган катта миқдордаги ғаниматларга эга бўлдилар. Шунга қарамай, Чарльз Мартел мусулмонларни таъқиб қилмади.\nМуаррих профессор Абдурраҳмон Ҳажжий юқорида зикри ўтган ғаниматлар, араблар билан барбарлар орасидаги ихтилофлар ҳақида-ги ғарб тарихшуносларининг фикрини рад қилиб, шундай дейди: “Ғаниматлар ҳақидаги ривоятлар асли бўлмаган афсонадир”. У қуйидаги баҳсларни келтиради: “Ғарб ривоят-ларида келишича, мусулмон аскарлар ўрнатил-ган чодирларни ва ғаниматларни ташлаб кетишади. Абдурраҳмон Ғофиқий ўлдирил-гандан кейин вазият кескинлашди ва мусул-монлар насронийларнинг кўзини шамғалат қилиш мақсадида чодирларини асл ҳолида, яъни ўрнатилган ҳолида ташлаб, ортга чекиндилар ва насронийлар уларнинг жанг майдонини тарк қилганларидан эртаси куни тонгдагина хабар топадилар. Бу ҳодиса ғарб тарихшунослари даъво қилаётган мусулмонларнинг мағлубияти ва уларнинг сафида катта сондаги йўқотиш юз бермаганлигини кўрсатади. Балки мусулмонлар очиқ мағлубият юз бермасдан олдин жанг майдонини тарк қилганига ишора қилади. Европаликлар эса, бу жангни Европани асраб қолган катта тўсиқ бўлган, деб эътибор қила-дилар.\nШунингдек, мусулмонлар катта жанг бўлишини билган ҳолларида улкан ғанимат-ларни ўзлари билан олиб юриши мантиққа тўғри келмайди. Биринчидан, улар катта ғани-матларни ўзлари билан кўтариб юрмасдан қўл остидаги шаҳарларда қолдириб кетганлари мантиқийдир. Иккинчидан, Балат жангидан олдин фатҳ қилинган минтақаларда табиий бойликлари бўлмаслиги билан бирга халқлари ҳам қашшоқ эди”. Иқтибос тугади.\nЛекин инсон инсонлигича қолади, бу умматга синов қилиб берилган хатарли фитна-ларнинг энг каттаси дунёдир. Андалусга, сўнгра Францияга Исломни олиб борган фотиҳлар ҳам ғаниматлар билан фитналанган бўлишлари эҳтимоли йўқ эмас. Бу ўринда профессор Абдулҳалим Увайснинг фикрларини келтириб ўтишни мақсадга мувофиқ, деб биламан. У киши “Балат аш-шуҳадо” жангидаги мағлубиятнинг асосий сабабини ғаниматлар эканини таъкидлаб ўтади: «Тарихимиздаги ғаниматлар ҳодисаси ғаройиб бўлиб, зиммамизга юкланган дарс унданда каттароқдир. Илк мағлубиятимиз, яъни Уҳуд кунидаги мағлубият ғаниматлар сабабидан бўлди. Фатҳлардан кейинги мағлубият ҳам, яъни “Балат аш-шуҳадо”да ҳам ғаниматлар сабабли бўлди. Ғаниматлар қиссаси тарихимиз-даги мағлубият қиссасидир. Илк жангда бошлиқ Расулуллоҳ соллаллоҳу алайҳи ва саллам эдилар. Ўқчи камончилар Расулуллоҳнинг амрларига хилоф қилиб, ғаниматлар ортидан кетиб қолиши оқибатида улкан тоғ (Уҳуд) мусулмон-ларнинг афзалларидан 70 кишининг шаҳода-тига гувоҳ бўлди. Бу ғаниматлар сабабли бўлганди, ҳа, ғаниматлар сабабли!\nОхирги маъракада, яъни “Балат аш-шуҳадо” жангида Пиреней тоғларидан ошиб, Францияни фатҳ қилишга бел боғлаган ва Европанинг қалбигача кириб борган мусулмон саркарда Абдурраҳмон Ғофиқий эди. Ғофиқий тарихдаги ҳал қилувчи рол ўйнаган “Балат аш-шуҳадо” майдонида шаҳид бўлди. Шу билан мусулмонларнинг Европани фатҳ қилиш орзу-лари чиппакка чиқди ва шу тариқа уларнинг саҳифалари ёпилди. Бу ҳам айни сабаб — ғаниматлар сабабидан юзага келган эди”. Иқтибос тугади.\nОллоҳ таоло Карим Китобида марҳамат қилади: «Бас, ҳаргиз сизларни ҳаёти дунё алдаб қўймасин! Ва ҳаргиз сизларни Оллоҳ (барча гуноҳларни кечиб юбораверади, деб) алдагувчи (шайтон) алдаб қўймасин!».\nЎша кунларда мусулмонларни Андалус яримороли ва Франция ерларини эгаллаганлари мағрурлантириб қўйди ва дунё хусусида мусоба-қалашдилар. Улар ўшанда дунё билан синал-дилар. Имом Бухорий ва Муслим, Амр ибн Авф Ал-Ансорий разияллоҳу анҳудан ривоят қили-шади: Расулуллоҳ соллаллоҳу алайҳи ва саллам: «Оллоҳга қасамки, мен сизлар учун фақирликдан қўрқмайман. Мен дунё сизга сиздан олдингиларга бўлганидек сероб бўлишидан, сиз ҳам улар унинг учун талашганларидек, талашиб кетишингиздан ва дунё уларни ҳалок қилганидек, сизни ҳам ҳалок қилишидан қўрқаман», дедилар.\nМусулмонларга дунё эшиклари очилиб, олдинги умматлар каби дунё устида мусобақа-лашиб кетсалар, улар ҳам ҳалокатга учрашлари аниқ. Бу Оллоҳнинг халқлар устидан жорий қилган қонунидир.\n«Бас, сиз ҳаргиз Оллоҳ суннати-қонунининг ўзгарганини кўрмассиз ва ҳаргиз Оллоҳ суннатининг айланганини кўрмас-сиз».\nХуллас калом, европаликлар бу жангнинг аҳамиятини баён қилишга жуда иштиёқманд бўлдилар. Улардан баъзилари: «Агар бу жангда мусулмонлар ғолиб бўлганларида, ҳозир ғарб университетларида Қуръони Карим тиловат қилиниб, дарс қилинаётганига гувоҳ бўлардик!», дейишди. Яъни Европа мусулмонлар ҳукмига кирган бўларди, дейишди. Агар шундай бўлган-да улар учун ютуқ бўлар, ширк ва куфр ботқоғидан нурга чиққан, Ислом тамаддунидан баҳраманд бўлган бўлардилар. Шу тариқа ўрта асрлардаги гумроҳликларидан тезроқ қутулган, Ислом ҳукм сурган вақтда Андалусдаги тараққиёт, ривожланиш, юксалиш уларга ҳам насиб қилган бўларди. Лекин афсуслар бўлсинки, улар гумроҳликни саодат, залолатни нажот, сохталикни ҳақиқат, деб эътибор қилади-лар. Яна баъзилари: «Бу жанг — буюк ғалаба ва Франция давлатининг мусулмонлар хатаридан халос бўлиши», деб таърифлайдилар.\nЖанг майдонига қайтсак, мусулмонлар ортга чекинди, лекин насронийлар мусулмон-ларнинг жанг майдонини тарк қилганларини эртаси кун тонгда билдилар. Улар мусулмонлар ортидан таъқиб қилмадилар, биринчидан, мусулмонлар анча узоқлашиб кетган бўлса, иккинчидан насронийлар уларнинг ортидан таъқиб қилишдан ҳайиқишди, чунки Андалус мусулмонлар ҳукмида эди. Шу сабабли насронийлар мусулмонлардан қолган ғанимат-ларга кифояландилар, холос.\nБундан кейинги ҳодисалар ҳақида келажак дарсларда баён қиламиз, иншаоллоҳ...\n Ал-Мақаррий «Нафҳут-тийб» (1/299) бетдаги волийлар кетма-кетлигига қаранг. Андалус волийлари мундарижа-сини ушбу Андалус фатҳи номли рисоламизнинг охирида келтирамиз, иншаоллоҳ.\n Ал-Ҳажжий «Тарихул андалус» (137-бет).\n "Ахбару мажмуъа" (28-бет), Ҳумайдий "Жазватул муқтабис фи зикри вулатил андалус" (7/289, 290), Ибн Изарий "Ал-баян ал-мағриб" (2/25), Ал-Мақаррий "Нафҳут-тийб" (1/281).\n "Ахбару мажмуъа" (28-бет), Ибн Изарий "Ал-баян ал-мағриб" (2/25), Ал-Мақаррий "Нафҳут-тийб" (1/234, 3/14).\n "Ахбару мажмуъа" (29-бет), Ибн Изарий "Ал-баян ал-мағриб" (2/25), Ал-Мақаррий "Нафҳут-тийб" (3/14).\n Табарий "Тарихул умам вал-мулук" (4/57 - 59), Заҳабий "Тарихул ислам" (6/382), Ибн Касир "Ал-бидаяту ван-ниҳоя" (9/200).\n Табарий «Тарихул умам вал-мулук» (4/59), Ибн Касир «Ал-бидаяту ван-ниҳоя» (9/217).\n Хушаний «Қузоту қуртуба» (9-бет) га қаранг.\n Оли Имрон: 104.\n Оли Имрон: 110.\n Бухорий ривояти, «Жомиъул усул фи аҳадийси ар-расул» (8/507).\n «Жомиъул усул» (8/19).\n Ибн Даббағ "Маъалимул ийман" (1/191), Абу Бакр Абдуллоҳ "Риязун-нуфус" (1/69).\n Ибн Даббағ "Маъалимул ийман" (1/203), Абу Бакр Абдуллоҳ "Риязун-нуфус" (1/70 - 76).\n Ал-Мақаррий "Нафҳут-тийб" (3/56), "Ат-такмила" (1/215, рақам: 573).\n Абу Бакр Абдуллоҳ "Риязун-нуфус" (1/74), Ибн Даббағ "Маъалимул ийман" (1/213), Ҳумайдий "Жазватул муқтабис" (1/108).\n Абу Бакр Абдуллоҳ "Риязун-нуфус" (1/75), Ибн Даббағ "Маъалимул ийман" (1/202).\n Абу Бакр Абдуллоҳ "Риязун-нуфус" (1/73), Ибн Даббағ "Маъалимул ийман" (1/209), Ал-Мақаррий "Нафҳут-тийб" (3/9).\n Ибнул Фарозий "Тариху уламаил-андалус" (1/123).\n Ибн Даббағ "Маъалимул ийман" (1/184), Абу Бакр Абдуллоҳ "Риязун-нуфус" (1/66).\n Ибн Даббағ "Маъалимул ийман" (1/215), Абу Бакр Абдуллоҳ "Риязун-нуфус" (1/76).\n Ибн Даббағ "Маъалимул ийман" (1/198), Абу Бакр Абдуллоҳ "Риязун-нуфус" (1/72).\n Ибн Даббағ "Маъалимул ийман" (1/180), Абу Бакр Абдуллоҳ "Риязун-нуфус" (1/64), Ал-Мақаррий "Нафҳут-тийб" (3/9).\n Ибн Даббағ "Маъалимул ийман" (1/213), Абу Бакр Абдуллоҳ "Риязун-нуфус" (1/73).\n Ибн Изарий «Ал-баян ал-мағриб» (2/48), «Тобақот» (84).\n Ал-Ҳажжий «Тарихул андалус» (152–156-бет) га қаранг.\n «Ахбару мажмуъа» (23–24-бет), Ибн Изарий «Ал-баян ал-мағриб» (2/26), Ал-Мақаррий «Нафҳут-тийб» (1/235, 3/15), Заҳабий «Ал-иъбар» (4/257), Ҳусайн Муънис «Фажрул Андалус» (459-бет).\n «Ахбару мажмуъа» (24-бет), Ҳимярий «Ровзул миътар» (156-бет).\n «Сифатул андалус» (212-бет), «Ал-ҳулал ас-сундусия» (1/144).\n Ал-Мақаррий «Нафҳут-тийб» (1/482). Бир қарич тақрибан 23 см, бир зироъ ярим метрга тенг. Муҳаммад Раввос Қолижий ва Ҳомид Содиқ Қанибий «Мўъжаму луғотил фуқаҳо» (1/256, 2/48).\n «Қуртуба хазиратул хилафа фил андалус» (1/97), Ҳусайн Муънис «Фажрул Андалус» (139-бет), Абдуллоҳ Анан «Давлатул ислам фил Андалус» (1/75).\n Ал-Мақаррий "Нафҳут-тийб" (3/15), Ибн Холдун "Тариху ибн холдун" (4/118), Dom Vissittе: ibid; (I. p. 781 & 784). Ибн Изарий "Ал-баян ал-мағриб" (2/25) да Торсуна минтақаси деб хабар берган, лекин бу хатодир. Чунки Торсуна минтақаси Андалуснинг шимоли-шарқидаги амалиётлар-га киради. Ҳолбуки, Самҳ Хавлоний Франциядаги Тулуз минтақасидаги амалиётлар чоғида шаҳид бўлади. Абдуллоҳ Анан "Давлатул ислам фил Андалус" (1/76) га қаранг.\n Ал-Аздий "Тарихул улама вар-руввати лилилми бил андалус" (1/386), Ибнул Асир "Ал-камил фит-тарих" (4/377, 5/120), Ибн Изарий "Ал-баян ал-муғриб" (2/27, 3/16), Заҳабий "Тарихул ислам" (7/209).\n Абдуллоҳ Анан "Давлатул ислам фил Андалус" (1/82).\n Ибн Изарий "Ал-баян ал-муғриб" (2/27), Ал-Мақаррий "Нафҳут-тийб" (1/235).\n Аз-Зириклий "Ал-аълам" (5/91), Абдуллоҳ Анан "Давлатул ислам фил Андалус" (1/82). Анбаса ибн Суҳаймнинг юришлари ҳақида кенгроқ маълумотларни олмоқчи бўлганлар Шакиб Арслон "Ғазавотул араб фи франса ва сувайсира ва ийтоля ва жазоирил баҳрил мутавоссит" (73–86), Ҳусайн Муънис "Фажрул Андалус" (210–215-бет)га қаранг.\n Ибнул Асир "Ал-камил фит-тарих" (4/377), Ал-Мақаррий "Нафҳут-тийб" (1/235, 3/16), Ибн Изарий "Ал-баян ал-муғриб" (2/27), Ҳумайдий "Жазватул муқтабис" (6/319).\n Шакиб Арслон "Ғазавотул араб" (86–87).\n Ал-Аздий «Тарихул улама вар-рувват» (1/298), Аз-Зириклий «Ал-аълам» (3/212).\n Заҳабий «Тарихул ислам» (7/414).\n Ҳумайдий «Жазватул муқтабис» (7/274, 275).\n Ҳумайдий «Жазватул муқтабис» (7/273, 275), Ал-Мақаррий «Нафҳут-тийб» (3/15).\n Сиржоний «Қиссатул-Андалус» (97-бет).\n Ҳусайн Муънис «Фажрул Андалус» (227-бет).\n Ал-Мақаррий «Нафҳут-тийб» (3/15) Ибн Ҳаййондан нақл қилган.\n Ал-Мақаррий «Нафҳут-тийб» (3/16) Ибн Башкувалдан нақл қилган.\n Ал-Мақаррий «Нафҳут-тийб» (1/236) Ибн Холдундан нақл қилган, (3/16) Ибн Ҳаййондан нақл қилган, Ибн Изарий «Ал-баян ал-муғриб» (1/51).\n Ал-Ҳажжий «Тарихул андалус» (193-бет). Histoire de l`Espagne Musulmane, I, 62 (Sp.tr., IV, 37) га қаранг.\n Ал-Ҳажжий «Тарихул андалус» (194-бет).\n Muslim colonies, Reinaud, 49 n., 50 (Тариху ғазавот, 118, 131).\n Muslim colonies, 51 (Тариху ғазавот, 131).\n Histoire, I, 61–2 (Sp.tr., IV, 37).\n Сиржоний «Қиссатул-Андалус» (99-бет).\n Ҳусайн Муънис «Фажрул Андалус» (229-бет).\n Ал-Ҳажжий «Тарихул андалус» (197-бет).\n Muslim colonies, 52 (Тариху ғазавот, 132).\n Ал-Ҳажжий «Тарихул андалус» (198-бет).\n «Ал-авамил ас-суқийя вал-таъбавийя» (5/125).\n Абдулҳалим Увайс «Диросату лисуқути саласийна давлатин исламийятин» (7, 8-бет).\n Бухорий (3739, 5974) ва Муслим (5266) ривоятлари.\n The decline and fall of the Roman empire, Gibbon, III, 223.\n «Ал-ҳазаротул исламия фил-андалус» (25).\n «Тариху Уврубба» (1/78).


24.05.2022 10:12 0 3537\nБухоро вилоятида фаолияти давомида асоссиз хотиржамликка берилиб, бир қатор камчиликка йўл қўйган 5 нафар сектор раҳбари ва 8 нафар масъул раҳбарга нисбатан интизомий таъсир чоралари кўрилган.\nПрезидент маслаҳатчиси Бахтиёр Исломов ва Ички ишлар вазири Пўлат Бобожонов бошчилигидаги идоралараро республика ишчи гуруҳи 17-20 май кунлари Бухоро вилоятининг барча туман-шаҳарларида бўлиб, аҳоли муаммоларини ўрганган.\nАйтилишича, республика ишчи гуруҳининг вилоятдаги ўрганишлари якуни бўйича, вилоят сектор ва мутасадди ташкилотлари раҳбарлари иштирокида танқидий йиғилиш бўлиб ўтган. Вилоятда аҳоли мурожаатлари билан ишлаш аҳволи қониқарли даражада эмаслиги ишчи гуруҳ масъуллари томонидан қаттиқ танқид остига олинган. Жумладан, ўтган йилда ҳал этилмаган мурожаатларнинг 80 фоизи қайта ўрганилиб, муаммолар бартараф этилган. Вилоят мутасаддилари эса тўғри тушунтириш билан чекланган холос.\nШунингдек, маҳаллаларда 4,3 км. ичимлик суви тармоғи тортилган, 19 км. газ қувурлари таъмирланган, 8 512 дона суюлтирилган газ балонлари тарқатилган, 5,1 км. ички йўлларга шағал ва 4,9 км. асфалт ётқизилган. Йўл-транспорт ҳодисаларининг олдини олиш мақсадида 109 та пиёдалар ўтиш йўлаги чизилган, 179 та йўл белгиси ва светофорлар ўрнатилган.\nВилоят ҳудудида ўтказилган тезкор тадбирлар давомида 120 та жиноий ҳолат ва 151 та маъмурий ҳуқуқбузарликлар аниқланган, илгари содир этилиб, очилмасдан қолган 12 та жиноят фош этилган, 14 нафар қидирувдаги шахс ушланган. Махсус «Авторейд» тадбирларида эса 4010 та қоидабузарлик ҳолатлари аниқланиб, ҳайдовчилар билан профилактик суҳбатлар ўтказилган.\nИИВ Бухоро Пўлат Бобожонов


Тег: иффат | Azon.uz - Ахборот-таҳлилий портал\nМуҳаббатда иффатли бўлинг!\nМусулмон одам ҳар доим иффатли, ҳаёли бўлмоғи лозим. Айниқса, муҳаббат масаласида.\n2871 08:00 28.02.2020\nИффат дегани мана бундоқ бўлади!\nҲикоя қилинишича, Сулаймон ибн Ясор раҳматуллоҳи алайҳ ҳаж қилиш мақсадида Мадинадан йўлга чиқдилар. Ёнларида бир ҳамроҳлари ҳам бор эди. Юриб-юриб чарчаганларидан сўнг бир чодир эшиги олдида тўхтаб, туяларни чўктиришди. Шериклари ул-бул сотиб олиш у\n3792 00:00 15.02.2020\n“Болам вафот этди, аммо... иффатим тирик!”\nҲазрат Мавлоно Зулфиқор Аҳмад Нақшбандий ҳафизаҳуллоҳ айтадилар: Ҳадиси шарифда келадики, бир аёл бор эди. Унинг ёш ўғли вафот этди...\n2868 15:40 07.01.2020\nИффатли бўлинг, хотинларингиз иффатли бўлишади\n1614 00:00 19.11.2018\nТоки қўли, тили, қулоғи ва кўзи иффатли бўлмагунича, инсоннинг ўзи ҳам иффатли бўла олмайди\n2524 19:00 22.07.2018


// 06 6 2014 йил Босма кўриниш Юклаб олиш: pdf (78.11 KB)\nПрезидентимиз Ислом Каримов ташаббуси билан ташкил этилган “Ўзбекистонда озиқ-овқат дастурини амалга оширишнинг муҳим захиралари” мавзусидаги халқаро конференция иштирокчилари пойтахтимиз, Тошкент ва Самарқанд вилоятларида бўлиб, мамлакатимизда қишлоқ хўжалигини ривожлантириш, озиқ-овқат маҳсулотларини қайта ишлаш ва ишлаб чиқариш, қишлоқлар қиёфасини ўзгартириш, аҳоли фаровонлигини юксалтириш борасида амалга оширилаётган ишлар билан танишдилар, юртдошларимиз билан суҳбатлашдилар.\nДавлатимиз раҳбарининг 2011 йил 31 октябрда қабул қилинган “2012-2015 йилларда республика озиқ-овқат саноатини ривожлантиришни ва бошқарувини ташкиллаштиришни янада такомиллаштириш чора-тадбирлари тўғрисида”ги қарори озиқ-овқат саноатининг изчил тараққий этишида муҳим дастуруламал бўлмоқда.\n2013 йилда ташкил этилган “Gold Dried Fruits” корхонаси қуритилган сабзавот маҳсулотлари ва зираворлар ишлаб чиқаришга ихтисослашган. Юздан зиёд ишчи меҳнат қилаётган корхона бир кунда 120 тонна ҳосилни қайта ишлаш қувватига эга. Маҳсулотларнинг 90 фоизи экспорт қилинмоқда.\n“Ўзбекистон иқтисодиётнинг барча соҳаларида изчил ривожланаётган мамлакат, – дейди Атроф-муҳитни ўрганиш институти директори, профессор Майкл Эдельштейн (АҚШ). – Мамлакатингизга ҳар гал келганимда улкан ўзгаришларнинг, барча соҳада қўлга киритилаётган янги-янги ютуқларнинг гувоҳи бўламан. Аҳолини сифатли озиқ-овқат маҳсулотлари билан таъминлаш бугунги куннинг долзарб масаласидир. Бу жиҳатдан Тошкентда ўтказилаётган халқаро конференция ғоят муҳим аҳамият касб этади. Ўзбекистон кўркам боғ-роғлари, ширин-шакар мевалари билан дунёга машҳур. Қуёш нурига тўйинган бундай мазали меваларни бошқа ҳеч қайси мамлакатда учратмаганман”.\nЧет эл инвесторларининг мамлакатимизга сармоя киритишга қизиқиши тобора ошмоқда. Буни мамлакатимиз иқтисодиётининг турли соҳаларидаги қатор сармоявий лойиҳаларда фаол иштирок этаётган хориж компаниялари мисолида ҳам кўриш мумкин. Пойтахтимиздаги “Green World” Ўзбекистон-АҚШ-Жанубий Корея қўшма корхонаси ана шундай муассасалардан.\n“Президент Ислом Каримовнинг узоқни кўзлаб юритаётган оқилона сиёсати туфайли Ўзбекистонда ҳар соҳа, жумладан, озиқ-овқат саноати изчил тараққий этаётганининг гувоҳи бўлдик, – дейди Кордоба вилоятининг Фермерлар уюшмаси президенти, Ишбилармонлар палатаси раиси Игнасио Фернандес де МЕСА (Испания). – Ўзбекистоннинг жаҳондаги обрў-эътибори тобора юксалмоқда. Бу мамлакатингизда бозор иқтисодиётига оид ислоҳотларни босқичма-босқич амалга ошириш натижасида қўлга киритилаётган улкан ютуқларнинг халқаро ҳамжамият, хусусан, Жаҳон банки, Халқаро молия корпорацияси, Осиё тараққиёт банки каби кўплаб йирик молия муассасалари томонидан эътироф этилишида ўз ифодасини топмоқда. Конференция иштирокчилари учун уюштирилган бизнес-учрашувлар, қатор корхоналар фаолияти билан танишув мамлакатингиз иқтисодий салоҳияти ҳақида бой тасаввурга эга бўлиш имконини бермоқда. Ўзбекистонда ишлаб чиқарилаётган озиқ-овқат маҳсулотлари, мева ва сабзавотлар, улардан тайёрланаётган шарбатлар юқори сифати, хуштаъмлиги ва табиийлиги билан ҳавасимизни тортди. Меваларнинг бу қадар кўплиги, турларининг хилма-хиллиги, бир-биридан мазалилиги бизни лол қолдирди. Ўзбекистонлик ишбилармонлар билан яқин ҳамкорлик алоқалари ўрнатиш, мавжуд муносабатларни янада мустаҳкамлаш ниятидамиз”.\n“Ташкилотимиз Ўзбекистон билан кўп йиллардан буён самарали ҳамкорлик қилиб келаётир, – дейди Хусусий секторни ривожлантириш бўйича Ислом корпорацияси раисининг ўринбосари Халед Муҳаммад Ал-Абудий. – Ўзбекистондаги корхоналарнинг фаолияти йил сайин такомиллашиб, ишлаб чиқарилаётган маҳсулотлар тури кўпайиб, сифати тобора ошиб бораётганини алоҳида таъкидлашни истардим. “Асака”, “Asia Alliance” каби ўнга яқин банклар билан яқиндан ҳамкорлик қилиб келяпмиз. Шу пайтгача кичик бизнес ва хусусий тадбиркорликни қўллаб-қувватлашга доир, хусусан, Ўзбекистондаги 172 корхонани молиялаштиришга оид кўплаб қўшма лойиҳаларни амалга оширдик. Келгусида қўшма лойиҳаларимиз қамрови янада кенгаяди, деган умиддаман. Мамлакат иқтисодиётини тараққий эттириш борасида Президент Ислом Каримов томонидан олиб борилаётган ишлар таҳсинга лойиқ”.\n“Компаниямиз озиқ-овқат маҳсулотлари савдоси билан шуғулланади, – дейди “OTTO Young Heung Groceries” компанияси президенти Сео Хюн Су (Жанубий Корея). – Конференция доирасида пойтахтингиздаги қуритилган сабзавотлар, турли шарбатлар, консерваланган маҳсулотлар ва ширинликлар ишлаб чиқаришга ихтисослашган қатор корхоналарда бўлиб, маҳсулот тайёрлаш жараёни билан яқиндан танишдим. Ўзбекистон бозорлари ўзининг бетакрор жозибаси, тўкинлиги билан довруқ қозонган. “Фарҳод” деҳқон бозоридаги файзу баракани кўриб, дилим яйради. Конференция доирасида “Green World” ва “Arktika Bottlers” корхоналари маҳсулотларини сотиб олиш бўйича яқин ҳамкорлик ўрнатиш ниятидаман”.\n“Тошкент боғ-роғлари” масъулияти чекланган жамиятида нок, олма ва олхўри етиштирилмоқда. 50 гектарда жойлашган интенсив боғдан ўтган йили дастлабки ҳосил олинди.\n“Ўзбекистонда сабзавотларни қадоқлаш бўйича илғор тажриба тўпланган, – дейди “Junction Xervices” компанияси ижрочи директори Дар Яп хоним (Сингапур). – Консервантлар ва кимёвий қўшимчаларсиз тузланган бодринг таъми оғзимда қолди. Ўзбекистонда қишлоқ хўжалиги ва текстил саноати ривожлангани ҳақида эшитганман. Қайта ишлашнинг бунчалик юксалгани ҳақида билмас эдим. Бу ерда фаолият юритаётган ёшларнинг ғайрати, корхонадаги тозалик, санитария меъёрларини кўриб ҳайратда қолдим”.\n“Ўзбекистондаги тинчлик-осойишталик, бозорлардаги тўкин-сочинликка ҳавасим келди, – дейди “Путра” университетининг муҳандислик факультети декани, профессор Азмий бин Дато Яҳё (Малайзия). – Ҳозир кўплаб давлатларда нотинчликлар, озиқ-овқат тақчиллиги юз бермоқда. Нарх-навони кузатиб, ўзимизники билан таққослаб кўрдик. Нархлар жуда арзон. Энг муҳими, маҳсулотларнинг барчаси экологик соф ва табиий. Бундай тўкинлик, арзончилик, мўл-кўлчиликка шукр қилиш, унинг қадрига етиш зарур”.\nСамарқанд туманидаги “Оҳалик олтин боғи меваси” фермер хўжалигида 680 гектар майдонда интенсив боғ ташкил этилган. Бу ерда йилига 10 минг тонна мева етиштирилмоқда. 2013 йилда 3 миллион доллар миқдорида даромад олинган. Хўжаликда етиштирилаётган меванинг 2,5 минг тоннаси қайта ишланиб, ўнга яқин мамлакатга экспорт қилинмоқда.\n2002 йилда ташкил этилган “Агромир Самарқанд” қўшма корхонаси нафақат мамлакатимизда, балки хорижий давлатлар бозорида ҳам ўз харидорига эга. Корхонада мева-сабзавотлардан консерваланган маҳсулотлар, мева шарбатлари ва нектарлар ишлаб чиқарилади. Улар қатор мамлакатларга экспорт қилинмоқда.\n“Ушбу қўшма корхона фаолияти билан танишиб, ўзим учун катта тажриба орттирдим, – дейди “Great Lakes Agro Energy” компаниясининг бош технологи Жон Марк Хакни (АҚШ). – Бу ерда илғор технологиялар ва халқаро андозалар асосида ишлаб чиқарилаётган турли шарбатлар ва консерва маҳсулотларининг таъми оғизда қолади. Мазкур корхонада ўрганганларимни, орттирган тажрибамни компаниямизда қўллаш ниятидаман. Компаниямиз мамлакатингиз билан яқин ҳамкорлик алоқаларини ўрнатишдан манфаатдор”.\nЎзА, Нодира Манзурова, Бобур Обидов, Сайёра Шоева, Ирода Умарова, Сарвар Ўрмонов, Аъло Абдуллаев, Отабек Мирсоатов, 05.06.2014 21:28


Н.И.Пирогов номидаги РМТТУнинг филиали ташкил этилади | NORMA.UZ\nПрезидент томонидан 1 июль куни Н.И.Пирогов номидаги Россия миллий тадқиқот тиббиёт университетининг Тошкент шаҳридаги филиали фаолиятини ташкил этиш тўғрисида қарор имзоланди.\nФилиал Н.И.Пирогов номидаги Россия миллий тадқиқот тиббиёт университетининг (РМТТУ) юридик шахс мақомига эга бўлган алоҳида таркибий бўлинмаси бўлиб, таълим, илмий, хўжалик ва бошқа фаолиятни амалга ошириш ҳуқуқига эга.\nУ Тошкент шаҳри, Яшнобод тумани, Махтумқули кўчаси, 103-уй манзилида жойлашган Тошкент тиббиёт академиясининг кўп тармоқли клиникаси бино ва иншоотларига текин фойдаланиш ҳуқуқи асосида жойлаштирилади.\nтиббиёт кадрларини тайёрлаш тизимини такомиллаштириш ва модернизация қилишга йўналтирилган замонавий таълим дастурлари ҳамда ўқитиш шаклларини ишлаб чиқиш ва татбиқ этиш;\nтаълим ва илмий фаолиятнинг тиббий ва фармацевтик фаолият билан чуқур интеграциялашуви учун шарт-шароитлар яратиш ва бошқалар.\nФилиал таълим фаолиятини 2022/2023 ўқув йилидан бошлайди. 2021/2022 ўқув йилида 35 нафар Ўзбекистон фуқароларининг мутахассисликлар бўйича ординатура дастурларига мувофиқ унда таълим олиши ташкил этилади.\nФилиалдаги таълим жараёни Россия Федерациясининг федерал таълим стандартларига мувофиқ, Ўзбекистон Соғлиқни сақлаш вазирлиги ҳамда ОЎМТВ билан келишилган ҳолда Университет томонидан тасдиқланадиган ўқув режалари ва таълим дастурлари асосида рус тилида олиб борилади.\nФилиал битирувчиларига Ўзбекистонда олий маълумот тўғрисидаги ҳужжат сифатида тан олинадиган РМТТУнинг белгиланган намунадаги дипломи берилади. Давлат гранти асосида таҳсил олган битирувчилар Ўзбекистоннинг давлат тиббиёт муассасаларида камида 5 йил ишлаш шарти билан ишга тақсимланади.\n2024 йил 1 июлга қадар капитал таъмирлаш, жиҳозлаш ва Филиалнинг фаолиятини таъминлаш учун белгиланган тартибда шакллантириладиган рўйхатлар бўйича олиб кириладиган:\nкомпьютер техникаси ва оргтехника;\nўқув-лаборатория ва симуляцион жиҳозлар;\nўқитишнинг техник воситалари;\nинвентарлар, қурилиш материаллари ва моддий-техник ресурслар божхона тўловларидан (ҚҚС ва божхона расмийлаштируви йиғимларидан ташқари) озод этилади.\nҲужжат “Халқ сўзи” газетасида 2.07.2021 йилда эълон қилинган.


16:30 / 08.04.2017\nАдҳам Икромов Ўзбекистон Президентининг ташкилий-кадр масалалари бўйича давлат маслаҳатчиси биринчи ўринбосари ва Президент ҳузуридаги давлат бошқаруви Академияси ректори этиб тайинланди. Бу ҳақда Кун.uz манбаси хабар берди.\nБунга қадар Адҳам Икромов Ўзбекистон бош вазири ўринбосари лавозимида ишлаб келаётганди. Ҳукуматда у соғлиқни сақлаш, экология, атроф-муҳитни муҳофаза қилиш, жисмоний тарбия ва спорт масалалари бўйича мажмуага раҳбарлик қилган.\n2016 йилнинг декабридан жорий йилнинг февраль ойига қадар Соғлиқни сақлаш вазири ҳам бўлган.\nДавлат бошқаруви Академиясининг аввалги ректори Маннон Алиев қайси ишга ўтгани номаълум.\nАдҳам Икромов Давлат бошқаруви академияси


Англияда грандлар тўқнашуви, Италияда кўҳна дерби, Анчелоттисиз «Бавария» ва уик-энднинг 5та ўйини\nTribuna.uz анъанавий тарзда ҳафта охирида Европанинг етакчи лигаларида бўлиб ўтадиган энг қизиқарли учрашувларга бағишланган анонсни ҳавола қилади.\nАнглияда топ жамоалар ҳам, топ учрашувлар ҳам нисбатан кўпроқ ва деярли ҳар турда эътиборга молик учрашувни топиш мумкин. Лекин бу тўқнашув улар ичида ҳам алоҳида ажраб туради.\nЧемпионлик учун мавсум охиригача курашиши тахмин қилинаётган икки жамоа Лондонда тўқнаш келади. «Челси» бу ўйинни бой берса, Манчестер жуфтлигидан 6 очкога орқада қолиб кетиши мумкин ва бу Конте шогирдлари учун жуда қаттиқ зарба бўлади.\nМадриддаги ғалабадан сўнг, «Челси» жуда яхши кайфиятда, аммо шу билан бирга, рақибидан фарқли равишда жамоа бир кун кам дам олгани ва нисбатан оғирроқ рақибга қарши ўйнаганини эътиборга олиш керак.\n«Манчестер Сити»да ҳам муаммолар етарли. Ўнг қанот ўйинчиси Бенжамин Менди оғир жароҳат олиб, мавсум охиригача сафдан чиққан бўлса, жамоа тўпурари Серхио Агуэро аварияга учради ва у ҳам жамоасига ёрдам бера олмайди.\nЯқин ўтмишда Германиянинг етакчиси бўлган, аммо ўрнини бой бераёзган икки жамоа. Мавсумда ҳар икки жамоа ҳам ҳужумкор ўтказаётгани, аммо ҳимояланиш борасида муаммолар ҳар икки жамоада ҳам етарли экани ўйиннинг қизиқ ва голларга бой бўлишидан далолат қилади. «Шальке» сўнгги икки турда ютқазди ва бирорта ҳам гол ура олмади.Қизиғи, 2013 йилдан бери «Шальке» ўз майдонида «Байер»га мағлубиятга учраб келмоқда.\nЎтган турдаги дурангдан сўнг, «ПСЖ» Европанинг етакчиларидан бири «Бавария» устидан ишончли ғалабага эришди ва Карло Анчелоттини истеъфога чиқариб юборди. ЕЧЛдаги баҳсда Кавани ва Неймар ўртасидаги муносабатлар ҳам ижобий томонга силжиганини кўриш мумкин эди. Парижликларнинг яна одатий режимга қайтиб, сермаҳсул ўйин кўрсатишларини кутиш мумкин.\nАммо рақиб ҳам анойи эмас – «Бордо» ушбу мавсумда ҳали мағлубиятга учрамаган иккинчи клубдир. Қайд этиш жоизки, «Бордо» 2010 йилдан бери Парижда ғалаба қозона олмаган.\nҲЕРТА – БАВАРИЯ\n«Бавария» ўтган ҳафтада «Вольфсбург» билан ўйинда ғалабани қўлдан чиқарди, уч кун ўтиб Парижда йирик ҳисобда мағлубиятга учради. Мюнхенликлар жамоасининг талаб даражаси шу қадар баландки, шу икки натижанинг ўзи Карло Анчелоттининг истеъфоси учун етарли бўлди.\nАлбатта, муаммо ўйлаганимиздан чуқурроқ, мураббий ва футболчилар ўртасидаги зиддиятларнинг истеъфога сабаб бўлгани ҳақида хабарлар тарқалди. Шу нуқтаи назардан ҳам, сўнгги 7 йилда биринчи марта мавсум ўртасида мураббий алмаштирган «Бавария»нинг ўйини қандай ўзгаришини кузатиш қизиқ бўлса керак.\n«Ҳерта»нинг ҳам ўз муаммолари бор, жамоа сўнгги 7 ўйинда атиги бир марта ғалаба қозонди холос. Европа кубокларидаги навбатдаги учрашув ҳам бой берилди.\nДарвоқе, «Ҳерта»нинг «Бавария»дан икки кун ўтиб еврокубок ўйинида майдонга тушгани ҳам меҳмонларнинг имкониятларини ошириши табиий.\nИнглиз футболи классикаларидан бири. Рафа Бенитес «Ливерпуль»га қарши. Жон Шелви ва Жорже Вейналдум собиқ клубларига қарши тўп суради. Жамоалар турнир жадвалида деярли ёнма-ён бормоқда, агар мезбонлар ғалаба қозонса, «Ливерпуль»ни жадвалда ортда қолдириши мумкин.\n«Ньюкасл» сўнгги турда мағлубиятга учраган бўлса-да, ўз майдонидаги учрашувларда ишончли ҳаракат қилмоқда. «Ливерпуль» услуб жиҳатидан айнан «Ньюкасл» каби очиқ тўп сурадиган жамоаларга қарши яхшироқ ўйнай олади, буни ҳам биламиз.\nЭсда қоларли ўйин, 2013 йилда «Ливерпуль» «Ньюкасл» устидан меҳмонда 6:0 ҳисобида ғалаба қозонганди. Лекин шундан бери «қизиллар» бу ердан уч очко олишнинг уддасидан чиқа олишмаяпти. Икки йил олдин ўтган сўнгги ўйинда «Ньюкасл» 2:0 ҳисобида ғалаба қозониб, «Ливерпуль»нинг ғалабали сериясига нуқта қўйганди.\n«Валенсия» Лигада ҳали мағлубиятга учрамаган уч жамоадан бири бўлиб турибди. Айниқса, сўнгги икки турни Марселино Гарсия шогирдлари алоҳида кўтаринкилик билан ўтказишди – «Сосьедад» майдонидаги ғалаба таҳсинга сазовор.\n«Атлетик» эса, аксинча, мавсумни яхши бошлаб, уч турдан кейин етакчилар сафида борган бўлса-да, кейинги турларда кетма-кет мағлубиятга учрамоқда. Европа Лигасидаги «Зоря»дан учралган мағлубият ҳам баскларга салбий таъсир қилган бўлиши табиий. Аммо жамоалар ўртасидаги сўнгги 20 учрашувда атиги икки марта йирик ҳисоб қайд этилганининг ўзиёқ, бизни «Месталья»да доимий кескинлик кутиб турганидан дарак беради.\nМеҳмонлар таркибида Муниаин, Де Маркос, Алварес каби етакчи футболчилар жароҳат туфайли майдонга туша олмасликлари мумкин.\nМавсумни қатор ғалабалар билан бошлаб, трансферлар даричасидаги харажатлар ҳақидаги гап-сўзларни бироз унуттирган «Милан»га нимадир бўлди. Жамоа қаторасига икки сафар ўйинини бой берди. Европа Лигасидаги сўнгги ўйин ҳам ишончсиз чиқди – сўнгги дақиқада киритилган гол туфайлигина «Милан» ғалаба қозонди.\nКейинги турда бўладиган Милан дербиси олдидан, Монтелла жамоасини бошқа бир жиддий клуб – Монтелланинг собиқ жамоаси синовдан ўтказади. Барқарор равишда кучли ва барқарор равишда нимадир етишмайдиган «Рома» мавсумни кучли бошлади ва айни паллада сўнгги 4 учрашувда ғалаба қозониб, ҳам А Серияда, ҳам ЕЧЛда аҳволини ўнглаб олди.\nЖамоаларнинг сўнгги 4 ўйинида «Рома» устунлик қилган, шунингдек, 2011 йилдан бери, «Милан» Римда ғалаба қозона олмаётганини таъкидлаш жоиз.\nПортугалиянинг айни пайтдаги энг кучли икки жамоаси тўқнашувини ҳам эътибордан четда қолдириб бўлмайди. «Порту» 7 турдан сўнг юз фоизлик кўрсаткич билан турнир жадвалида пешқадамлик қилмоқда, «Спортинг»да ҳам мағлубият йўқ, шунча ўйиндан кейин атиги бир дуранг қайд этилган холос. Демак, бу ўйинда қайсидир анъана бузилади.\nБу икки жамоа Европа Чемпионлар Лигасида ҳам ёмон қатнашмаяпти. «Порту» «Монако» устидан сафарда йирик ғалабага эришиб, биринчи турдаги мағлубиятни «текислаган» бўлса, «Спортинг» «Барселона» билан тенгма-тенг ўйнади.\nАбубакар, Эктор Эррера, Касильяс, Маркано, Думбия, Карвалью, Коэнтрау, Дост, Матьё каби бизга таниш юлдузлар майдонда ҳаракат қиладиган бу тўқнашув ҳам қизиқ бўлиши шубҳасиз.\nИспания чемпионатида «Барселона»нинг «Камп Ноу»да «Лас Палмас»га қарши ўйини 1 октябрь, якшанба куни Тошкент вақти билан 19:15да бўлиб ўтади. «Реал» эса, ўша куни, соат 23:45да ўз майдонида «Эспаньол»ни қабул қилади.


Ёш йигитларга кўп азоб беришади… « Ўзбекистон Халқ Ҳаракати\nЁш йигитларга кўп азоб беришади…\n04 July 2017 - 8:00\nМаҳбуслар йўл бўйи прокурор Баҳром Эрмаматов хусусида гурунглашиб бордилар. Гапларга қараганда, у бу туман прокурорлигига қўшни тумандан ўтганди. Қўшнилар, ундан қутулганларига суюниб, қўй сўйиб зиёфат берганмишлар. Лақаби “супурги” бўлиб, уни ҳамма ёмон кўрармиш…\nҚамалиши узил-кесил ҳал бўлиб, йўқотадиган нарсаси қолмаган Баҳромнинг хотири жам бўла бошлади. Шу кабиларни тинглаб, энди унинг ғаши келарди. Аслида,бошқа прокурорларнинг ҳам бунисиникидан ўтиб тушадиган яхши жиҳатларини топиш қийин эди. Ҳаммаси бир гўр бўлгач, оддий халқ учун кимнинг прокурор бўлишининг нима аҳамияти бор? Бола-чақаларини зўрға эплаётган бир даврда, улар эски прокурор кетиб, янгиси келса, қўй сўярмиди?\nАвваламбор, туманликларнинг тўқсон тўққиз фоизи прокурор ким эканлигини билмасди. Соҳа кишилари тахта устидаги шатранж тошлари мисоли бир хил бўлиб, улар бир-бирларига қоришиб кетмасликлари учун оқ-қора рангга бўялганди, холос. Бажараётган ишлар, мақсад ва моҳият, йўналишлар тошни сураётган “қўл” измидаэди. Ниятлари пок ва холис бўлганда ҳам, бошқалар тугул, улар ҳаётларида поклик томон бурилиш ясашга журъат топа олмасдилар.\nШатранж тахтаси дуру жавоҳирлар билан безатилган мармардан, доналари филнинг дандонидан ясалган бўлса ҳам, шатранжчининг ақли шашварча ишламаса,дастурнинг косиб супрасидан, дандондан ясалган тошларнинг ит ғажиган эшак суягидан нима фарқи бор?\nБироқ шатранж тахтаси оддий ёғочдан, доналари балчиқдан олинган лойдан қуйилган бўлса-да, уни сураётган қўл ақл ва тадбир хожаси эрса, оддий тахтанинг дуру жавоҳирлардан, балчиқ-лойдан қуйилган тошнинг фил суягидан йўнилган дандон тошлардан қиймати юқори бўлади. Шу сабаб, таффакур ва ҳалоллик, ҳақиқат ва шижоатни ҳаёт мазмунига айлантирган йўлбошчилар – раҳбар бўлган замонларда, фуқаролар ички ўзгаришлар эҳтиёжи туфайли изланишлардан тўхтамаганлар.\nБир туман прокурорлигидан олиниб, иккинчи бир туман прокурорлигига ўтирган муттаҳамни дея бор имкониятлари тортиб олинган, конститутсион ҳақ-ҳуқуқлари поймол қилинган халқ нима учун суюниши ёки куйиниши керак? Али хўжа хўжа Али бўлган бир замонда, ўрин алмашган билан қиймат ўзгармайди.\nБитта-яримтаси, Баҳром Эрмаматов билан бир қозонда қайнай олмасдан, тўртта ўзига ўхшаган “жабрдийда” ҳароми товоқдошига зиёфат берган бўлса, буни гап деб, халқ номидан бутун жаҳонга достон этишнинг нима ҳожати бор? Кимса ҳаётга қайбир қиррадан боқса, ҳаёт ҳам ўзини ўша қиррада намоён этади. Шу боис, яхши яшашучун ҳаётга тўғри назар билан қараш керак. Тўғри идрок қилиш, тўғри фикрлаш ва тўғри сўзлай олиш тўғри муносабатлар қозонида етилади.\nТуман ҳибсхонасига олиб келинган саккизта маҳбус каталакларга бўлиб ташланди. Баҳром бу гал ҳам ўзига таниш каталакка тушди. Унинг бадбўй ҳиддан кўнгли айниб, кўз олди қоронғилашди. Мияси ачишиб, димоғидан қон ҳиди анқиди.Қусгиси келганда, муштларини тугиб, тишларини қисди. Қуввати борича кучаниб, лоҳасликдан қутулишга тиришди. Бўйин томирлари бўртиб, пешонасидан совуқ тер томчилади. Бироз шу алфозда тургач, қулоқларига ғўнғиллаган овозлар эшитилди. Димоғини сигаретнинг қуюқ тутуни тутиб, бўғилганида, тутқунлар ғалати шарпаларсингари кўланка сола бошладилар. Унинг тиззаларида мадори қолмаганди. Ўтиришгачоғланганда, оёқ босишга жой йўқлигини англади. Ўзини эплай олмай, бир томонга оға бошлади…\nОхири у тош қотиб ухлаб қолди. Кўп ўтмасдан туш кўра бошлади. Кўраётган тушиқайси замонга тааллуқли экани билинмас эди…\n…Ёзнинг иссиқ кунлари… у деразалари шимолга қаратиб қурилган болаликдагиуйида ухлаб ётганмиш. Дераза ровоқлари ланг очиқ. Танни яйратадиган салқин шамол эсмоқда. Онасининг товуши қулоқларига кирганда, у уйғониб кетди. Онасиқўшни кампир билан қовурилган балиқ еб, чой ичиб ўтирарди. Боёқиш, бошиниёстиқдан кўтарганда, онаси қўлига тўппончасини тутқазди. Балиқнинг хушбўй ҳиди димоғига урилгач, у тўппончани қўйиб, балиққа қўл чўзди. Онаси аввал унга илиқ чойтутди, кейин балиқдан едирди. Мазали таъмдан унинг сўлаги оқиб, луқманичайнамасдан, қумақайлаб юта бошлади. Тугилиб қолмасин, дея онаси яна чой тутди.Сабрбости бўлганда, манглайидан ўпиб, “Шошмасдан чайнаб егин, ўғлим”, деди.Қўшни кампир, “Болаларнинг ҳаммаси ҳам шунақа. Ошқозонига овқат тушмагунча,ҳовлиқади. Кейин чимсалик этади”, деди.\nБаҳром беш ёшидаги бу воқеани жуда яхши эсларди. Бироқ қирқ йилдан кўпроқ вақт ўтиб, нима учун буни тушида кўраётганига тушида ҳам ҳайратланаётган эди.Кўнгли уни болалигига қараб тортавергач, тушида бир овоз унга, “онаизоринг тиззаларига бош қўйиб, мириқиб, ухла”, дегандай бўлди. Онасининг тиззасига қайтиббош қўйдию ўзини жаннатлардагидай ҳис этди. У шу топда бутун умрини онаси тиззасига бош қўйиб ўтказишга тайёр эди. Аммо соқчининг “Қурбонов Баҳром” деганчақириғи унинг ширин орзусини чилпарчин қилди.


Қорақалпоғистонда 110 минг ҳонадонни «свет» билан таъминлайдиган шамол электр станцияси қурилади - Bugun.uz\nҚорақалпоғистонда 110 минг ҳонадонни «свет» билан таъминлайдиган шамол электр станцияси қурилади\n12:40 | 20-12-2021\nҚорақалпоғистон Вазирлар Кенгаши раиси Қаҳрамон Сариев йил якунлари ва 2022 йилги режалар тўғрисидаги мурожаатномасида 110 минг хонадонни қўшимча электр энергияси билан таъминлайдиган шамол электр станцияси қурилишини айтди. Бу ҳақда унда иштирок этган «Bugun.uz» мухбири хабар қилди.\nМаълум бўлишича, Беруний туманида Саудия Арабистони томонидан шамол электр станциясини ташкил этиш лойиҳасининг қурилиш ишларига мингдан ортиқ ишчи жалб этилади. Ушбу лойиҳанинг қиймати 140 миллион долларни ташкил этиб, 100 М/Вт қувватга эга бўлади.\n«Электр таъминотини яхшилаш мақсадида 21,3 миллиард сўм маблағ ҳисобига 159,5 километр электр тармоқларини тортиш ва алмаштириш учун ва 51 дона трансформаторни ўрнатишни режалаштирганмиз», — дея таъкидлади Қорақалпоғистон Вазирлар Кенгаши раиси.\nЭслатиб ўтамиз, аввалроқ Ўзбекистонда 10 та қуёш ва шамол электр станциясини барпо этиш ишлари бошлангани ҳақида хабар берилганди. Бундан ташқари, Ўзбекистонда 2022 йилда электр энергияси ва табиий газ нархи ошиши маълум қилинганди.


Ўзбекистонда 14 сентябрь куни 572 кишида коронавирус аниқланди. Етти бемор вафот этди - Daryo\n23:55, 14.09.2020 75697\nЎзбекистонда 13 сентябрь соат 23:30 дан 14 сентябрь соат 23:30 га қадар коронавирус юқтириб олиш билан боғлиқ 572 та ҳолат қайд этилди. Бу сўнгги 5 кун ичидаги энг паст кўрсаткич. Янги ҳолатлардан сўнг Ўзбекистонда коронавирусга чалинганлар сони 47995 нафарга етди. Коронавирусга чалиниш ҳолатларининг 1,2 фоизи 14 сентябрга тўғри келди.\nССВ ҳисоби бўйича 398, «Дарё» ҳисоби бўйича 413 киши коронавирус асоратларидан вафот этган.\nЯнги касалланган 572 кишининг барчаси тана ҳарорати кўтарилгани боис профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган:\nТошкент шаҳрида — 377 нафар;\nТошкент вилоятида — 130 нафар;\nЖиззах вилоятида — 11 нафар;\nНаманган вилоятида — 10 нафар;\nСурхондарё вилоятида — 8 нафар;\nҚашқадарё вилоятида — 5 нафар.\nКун давомида 9 та ҳудудда коронавирусга чалиниш ҳолати қайд этилди. 28 август куни ўтказилган йиғилишда Ўзбекистон Президенти Шавкат Мирзиёев кунига ўртача 370 нафар янги бемор аниқланиши карантин талаблари юмшатилган ҳозирги шароитда назорат кўрсаткичи бўлишини қайд этганди. Президент ҳақиқий ҳолат бўйича рақамларни яширишга мутлақо йўл қўймаслик тўғрисида барча раҳбарларни огоҳлантирди. Бунга уриниш жиноий жавобгарликкача бўлган қатъий чораларга олиб келиши мумкинлиги таъкидланди. Охирги 7 кунда кунлик касалланиш ҳолатлари назорат кўрсаткичидан баланд бўлмоқда.\nТошкент шаҳрида 377 кишида коронавирус аниқланди. Бу Тошкентда сентябрь ойида энг кўп касаллик аниқланган кунлар орасида иккинчи натижадир. 11 сентябрь куни пойтахтда 510 кишида коронавирус қайд этилиб, нафақат сентябрь ойининг, балки бутун эпидемия мавсуми давомидаги антирекорд ўрнатилганди. Сентябрнинг 14 кунида Тошкентда касалланганлар сони 3621 нафарга кўпайди. ССВ жадвалидаги 14 та ҳудуддан охирги 7 тасида қайд этилган барча ҳолатларни қўшиб ҳисоблаганда (3475 та) ҳам бунча бемор чиқмайди. Ҳозирда Тошкентда коронавирусга чалинганларнинг умумий сони 29173 нафарга етди. Ўзбекистон бўйича COVID-19 ташхиси қўйилганларнинг 60,8 фоизи пойтахт ҳисобига тўғри келмоқда.\nТошкент вилоятида 10 сентябрь куни 186 кишида COVID-19 аниқланганидан сўнг кунлик касалланиш ҳолатлари пасаймоқда: 11 сентябрда 182, 12 сентябрда 162, 13 сентябрда 143 ва 14 сентябрда 130 кишида коронавирус қайд этилди. Сентябрда Тошкент вилоятида коронавирусга чалинганлар сони 1680 нафарга кўпайиб, умумий касалланганлар сони 8885 нафарга етди. Бу Ўзбекистон бўйича коронавирусга чалинганларнинг 18,5 фоизига тенгдир. Беш кундан буён умумий касалланганлар сони бўйича Тошкент вилоятининг кўрсаткичи 0,1 фоизга кўтарилиб бормоқда.\nАндижон вилоятида 17 кишида COVID-19 қайд этилди. Вилоятда 12 кундан буён узлуксиз равишда касалланиш ҳолатлари қайд этилмоқда. Ушбу 12 кун ичида вилоятда коронавирусга чалинганлар сони 132 нафарга кўпайди ва Андижонда касалланганларнинг умумий сони 1342 нафарга етди. Ўзбекистон бўйича COVID-19 ташхиси қўйилганларнинг 2,8 фоизи Андижон вилояти ҳисобига тўғри келмоқда.\nЖиззах вилоятида 11 кишида коронавирус қайд этилди. ССВ 10 кун ичида (4 сентябрдан бери) биринчи марта Жиззахда янги касалланиш ҳолатлари аниқлангани ҳақида хабар бермоқда. 4 сентябрда 8 та ҳолат қайд этилгунча ҳам 10 кун давомида Жиззахда касалланиш ҳолатлари қайд этилмаганди. 10 сентябрь куни Жиззах шаҳар ҳокимлиги ахборот хизмати Халқ депутатлари Жиззах шаҳар Кенгашининг ўнинчи сессияси материаллари бўйича маълумот бериб, шаҳардаги умумтаълим мактаблари ўқитувчиларининг COVID-19 бўйича топширган тест натижаларига кўра 52 нафар педагог ходимда инфекция аниқланганини маълум қилганди. Аммо ушбу ҳолатларнинг ҳаммасини ҳам ССВ расмий статистикага киритмаяпти.\nНаманган вилоятида 10 кишида коронавирус қайд этилди. Сентябрь ойининг 10 кунида Наманганда янги касалланиш ҳолатлари аниқланди. Бу кунларда Наманган вилоятида коронавирусга чалинганлар сони 130 кишига кўпайди. Вилоятда касалланганлар сони 1039 нафарга етди. Наманган коронавирусга чалинганлар сони бўйича сентябрда иккинчи марта Қашқадарёда ўтиб кетмоқда.\nСурхондарё вилоятида 8 кишида коронавирус аниқланди. Вилоятда сентябрь ойида фақат охирги 5 жуфт санада касалликлар қайд этилмоқда: 6 сентябрда 9 та, 8 сентябрда 1 та, 10 сентябрда 5 та ва 12 сентябрда 5 та. Сурхондарёда ҳозирда коронавирусга чалинганлар сони 659 нафарга етди. Ўзбекистон бўйича коронавирусга чалинганларнинг 1,37 фоизи Сурхондарё вилоятига тўғри келмоқда.\nФарғона вилоятида 7 кишида COVID-19 аниқланди. Сентябрь ойида вилоятда фақат 6, 8, 10 ва 13 сентябрь кунлари янги ҳолатлар рўйхатга олинмади. Ой давомида Фарғонада касалланганлар сони 40 кишига кўпайди. Фарғонадаги жами касалланганлар сони 363 нафарни ташкил этмоқда. Бу Ўзбекистон бўйича коронавирусга чалинганларнинг 0,75 фоизига тенгдир.\nБухоро вилоятида 7 кишида коронавирус қайд этилди. ССВ маълумотлари бўйича сентябрь ойида вилоятда касалликка чалинганлар сони 44 нафарга кўпайди. Аммо 13 сентябрь куни ўтказилган брифингда Бухоро вилоят халқ таълими бошқармаси бошлиғи Дилфуза Мустафоева вилоятда 239 нафар ўқитувчи ва мактаб ходими коронавирусга чалинганини маълум қилганди. Вилоят ҳокими ўринбосари Мирали Ҳамроев эса бу хабарни рад этиб, мактаб ходимларининг тести бирламчи эканлиги, улардан қайта тест олинишини билдирди.\nҚашқадарё вилоятида 5 кишида касаллик қайд этилди. Қашқадарёда коронавирусга чалинганларнинг умумий сони ҳозирда 1034 нафарга етди. Сентябрнинг 10 кунида вилоятда янги ҳолатлар рўйхатга олинди. ССВ бу кунларда жами 80 кишида коронавирус қайд этилганини маълум қилмоқда. Аммо «Дарё» мухбири билан суҳбатлашган вилоят халқ таълими бошқармаси бошлиғи Абдуғани Ҳимматов Қашқадарёда 855 нафар мактаб ходимида коронавирус аниқланганини маълум қилди. Абдуғани Ҳимматовга кўра, вилоятдаги 1151 та мактаб ҳамда 191 та филиалда фаолият юритувчи 75 427 нафар ходимнинг 32 261 нафари коронавирусга тест топширган бўлиб, шундан 855 нафар ходимда коронавирус аниқланган. Мазкур хабарни тасдиқлаган вилоят Санитария ва эпидемиология осойишталик маркази бош врачи Собир Муродов ўқитувчиларнинг 41 нафарида 14 сентябрь куни касаллик аниқланганини қўшимча қилди. Аммо ССВ вилоятда фақат 5 кишида коронавирус аниқлангани ҳақида хабар берди.\nССВ Тошкент шаҳрида 5 нафар, Қорақалпоғистон Республикасида 1 нафар, жами 6 нафар коронавирусга чалинган бемор вафот этганини хабар қилди. ФВВ Хоразм ва Қорақалпоғистонда бир нафардан ходими вафот этганини маълум қилганди. ССВ ушбу ҳолатлардан фақат биттасини тасдиқлади.\nБиринчи ўлим. Тошкент шаҳри Сергели туманида яшаган 57 ёшли Р.Р. исмли аёл вафот этган.\nИккинчи ўлим. Тошкент шаҳри Юнусобод туманида яшаган 33 ёшли Л.М. исмли аёл вафот этган.\nУчинчи ўлим. Хоразм вилояти Қўшкўпир тумани Фавқулодда вазиятлар бўлими бошлиғи майор Дониёр Жабборов 12 сентябрь куни вафот этган.\nФавқулодда вазиятлар вазирлиги ахборотига кўра, майор Жабборов коронавирус инфекциясидан шифохонада даволанаётган бўлган. Дониёр Жабборов 1981 йил Қўшкўпир туманида таваллуд топган. ФВВ тизимида 2005 йил апрель ойидан буён ишлаб келаётган эди.\nУнинг ўлими бўйича ССВ ҳозирча ахборот бергани йўқ.\nТўртинчи ўлим. Қорақалпоғистоннинг Қўнғирот тумани Фавқулодда вазиятлар бўлими бошлиғи подполковник Куанишбай Акимов 14 сентябрь куни вафот этган.\nФВВ ахборотига кўра, подполковник Акимов коронавирус инфекцияси билан хасталаниб, шифохонада даволанаётган бўлган. Куанишбай Акимов 1979 йил Нукус шаҳрида туғилган. У Қорақалпоғистон Ёнғин хавфсизлиги бошқармасида 20 йилдан ортиқ турли лавозимларда хизмат қилган эди.\nУнинг ўлимига коронавирус асоратлари сабаб бўлганини ФВВ ахборотидан бир неча соат ўтгач ССВ тасдиқлади.\nБешинчи ўлим. Тошкент шаҳри Яккасарой туманида яшаган 70 ёшли Р.Г. исмли эркак вафот этган.\nОлтинчи ўлим. Тошкент шаҳри Олмазор туманида яшаган 56 ёшли М.А. исмли аёл вафот этган.\nЕттинчи ўлим. Тошкент шаҳри Миробод туманида яшаган 63 ёшли О.К. исмли аёл вафот этган.\nҲозиргача Соғлиқни сақлаш вазирлиги 398 кишининг коронавирус асоратларидан вафот этганини хабар берди. «Дарё» ҳисоби бўйича коронавирусга чалингач, вафот этганлар сони 413 нафарни ташкил этмоқда.\nХоразм вилояти Қўшкўпир тумани Фавқулодда вазиятлар бўлими бошлиғи майор Дониёр Жабборов.\nАйни пайтда тиббиёт муассасаларида даволанаётган 3071 нафар бемордан 451 нафари оғир, 243 нафари эса ўта оғир аҳволда. 1—6 сентябрь кунлари аҳволи оғир ва ўта оғир беморларнинг умумий сони 500-600 оралиғида бўлган бўлса, 7—10 сентябрь кунлари 600-700 оралиғида, 11—13 сентябрь кунлари 700-800 оралиғида бўлди, энди эса 694 нафарга тушди. Ҳозирда даволанишни давом эттираётганлардан 22,6 фоизининг аҳволи оғир бўлиб турибди.\n14 сентябрь куни Ўзбекистоннинг 7 та ҳудудида 524 нафар бемор коронавирусдан соғайди. Бу сўнгги 17 кун ичида энг кўп бемор соғайган кун бўлди.\n293 нафари Тошкент шаҳрида;\n75 нафари Самарқанд вилоятида;\n8 нафари Андижон вилоятида;\n6 нафари Фарғона вилоятида;\nҲозирда касаллик қайд этилган жами 47 995 нафар бемордан 44 526 нафари соғайиб, даволаниш кўрсаткичи 93 фоизни ташкил этмоқда. Тўрт кундан буён бу борадаги кўрсаткич ўзгаргани йўқ. Аммо 5—9 сентябрь кунлари даволаниш кўрсаткичи пандемия даврида илк марта 94 фоизга чиққанди.\nСоғлиқни сақлаш вазирлиги маълумотлари бўйича айни пайтда 3071 нафар бемор COVID-19’дан даволанмоқда. Бу сўнгги 19 кун ичидаги энг юқори натижа. Етти кун аввал даволанишни давом эттираётган беморлар сони 2027 нафарни ташкил этаётганди.\nҲозирда энг кўп бемор Тошкент шаҳрида даволанмоқда — 2064 нафар. Фарғонада 10, Навоийда 10, Қорақалпоғистонда 17, Жиззахда 21, Сурхондарёда 22, Сирдарёда 33, Бухорода 40, Хоразмда 40, Қашқадарёда 63, Наманганда 84, Андижонда 103, Самарқандда 161 ва Тошкент вилоятида 403 нафар бемор қолди.\nТошкент шаҳрида коронавирусдан даволанаётганлар сони 28 августдан буён биринчи марта 2000 нафардан ошди. Андижонда эса даволанишдаги беморлар сони 43 кун ичида биринчи марта 100 нафардан кўпайди.\n08:00, 14.09.2021 136154\n07:17, 25.09.2021 120687\n12:27, 29.08.2021 119416\n15:55 Бугун 869\n15:40 Бугун 2174\n15:26 Бугун 3234\n15:11 Бугун 22654\n08:02, 26.09.2021 66931\n09:36, 26.09.2021 63582\n19:38, 26.09.2021 62067


Россия Фахрийларга Ғалаба кунига қадар Қозоғистонга нисбатан 17 баравар кам нафақа тўлайди\nРоссияда Ғалаба куни учун Иккинчи Жаҳон уруши қатнашчиларига тўловлар Қозоғистон ва Ўзбекистонга нисбатан бир неча баравар кам бўлиб чиқди.\nАпрель ойи охирида Россиянинг Пенсия жамғармаси 9 майга қадар фахрийларга ҳар йили 10 минг рубль миқдорида нақд пул тўлашини хабар қилди. Ўзбекистонда президент фармонига биноан тўлов 10 миллион сўмни ёки деярли 86 минг рублни ташкил этади. Қозоғистон фахрийлари бундан ҳам каттароқ пул олишади: ҳар бирига миллион танга — тахминан 175 минг рубль.\n«Мен молия вазирлигимиз раҳбариятининг ўзига хос хусусиятларидан ташқари, фахрийларга тўланадиган бундай кам тўловлар учун бирон бир тушунтиришни тасаввур қила олмайман», деди МДҲ мамлакатлари институти директори ўринбосари Владимир Жарихин “Независимая газета»га. У амалдорларнинг ушбу қарорини «тушунтириб бўлмайдиган қашшоқлик» деб атади.\nЗнак.cом таъкидлаганидек, тўловлар миқдори уч мамлакатдаги Иккинчи Жаҳон Уруши фахрийлари сонига боғлиқ бўлиши мумкин. Россияда 9 майгача 33 мингдан ортиқ киши, Ўзбекистон ва Қозоғистонда биттадан минг киши тўловни олади.\nРоссия ҳукумати Ғалаба куни учун фахрийларга бошқа собиқ иттифоқ республикаларига қараганда анча кам нафақа тўлайдиган биринчи ҳолат эмас. Шундай қилиб, ўтган йилларда Молдова давлати Ғалаба куни учун Россияга қараганда тўрт баравар кўпроқ пул тўлаган, деб ёзади “Независимая газета».\nИккинчи жаҳон уруши 75 йилдан кўпроқ вақт олдин тугаган, яъни энг ёш уруш қатнашчилари ҳозир 90 ёшда.\n2021 йил апрель ойи бошида Россия президенти Владимир Путин Иккинчи жаҳон уруши қатнашчиларини ҳақорат қилганлик, СССРни фашистлар Германиясига тенглаштирганлик ва Нюрнемберг трибуналининг қарорларини инкор этганлик учун маъмурий ва жиноий жавобгарлик тўғрисидаги қонунни имзолади. Ушбу қоидабузарликлар учун максимал қамоқ муддати беш йилгача колонияда бўлади.


Ақиқа шаръий маросимдир — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nИсломда ақиқа деб бола туғилганидан кейин унинг номидан сўйиладиган жонлиққа айтилади. Бу хусусида пайғамбаримиз Муҳаммад соллаллоҳу алайҳи васалламдан қуйидаги ҳадиси шариф ворид бўлган:\n“Бола ўз ақиқасининг эвазига гаровдадир. Еттинчи куни унинг номидан (жонлиқ) сўйилади ва исм қўйилади ҳамда сочи олинади”-, дедилар. (Термизий ривояти).\nПайғамбаримиз Муҳаммад соллаллоҳу алайҳи васаллам ўзларининг набиралари Ҳасан ва Ҳусайнларга ақиқа қилиб берганлар. Шунинг учун ҳам ақиқа қилишлик мусулмонларга суннат бўлиб қолган.\nВалиюллоҳ Деҳлавий айтади: “Ақиқада кўплаб манфаатлар бўлиб, булар миллий, маданий ва шахсий манфаатлар сифатида намоён бўлади. Ушбу манфаатлардан бири боланинг насабини лутф билан кўпчиликка билдириб қўйилишидир.Зеро, бола катта бўлганда унинг насаби тўғрисида ҳар хил ёқимсиз гаплар тарқалиши мумкин.Ақиқаси қилинган болада бундай ноқулайлик содир бўлмайди. Чунки ақиқа жараёнида кимнинг фарзанд кўрганлиги танишлар орасида маълум бўлади”.\nМуқаддас манбаларимизда ақиқанинг яна бир қанча фойда ва ҳикматлари қайд этилган бўлиб, улар қуйидагилар:\nЖонлиқ сўйиш туфайли Аллоҳга яқинлик ҳосил қилиниши.\nБолани мусибат ва офатлардан асраши.\nБолага гаров бўлиши.\nМўминлар сони кўпайгани учун хурсандчилик пайдо қилиши.\nЯнги туғилган болага қилинган зиёфат туфайли кишилар орасида меҳр-оқибат кучайиши.\nБоланинг сочи миқдорида қилинган садақа сабабли жамиятда тенглик пайдо бўлиши.\nАқиқа Аллоҳ таолога шукр қилишнинг ва Унга қурбат ҳосил қилишнинг бир тури эканлиги.\nАқиқада саҳийлик намоён бўлиши, бахилликдан юз ўгирилиши.\nАқиқа қилиш орқали Исломда ижтимоий фаолиятнинг намунаси кўриниши.\nАқиқа қилиш орқали ҳар бир инсон фарзанд кўрганлигини ва унга маълум исмни қўйганлигини эълон қилиши.\nАқиқа амалиётида суннатга эргашиш ва бидъатдан узоқда бўлиш ҳосил бўлиши.\nАқиқанинг яна бир фазилати – туғилган чақалоқ ёшига тўлмасдан вафот этадиган бўлса, жаннат эркатойи бўлади. Яъни, қиёмат куни “Онам жаннатга кирмаса, мен ҳам кирмайман”, дейди. “Онанг кирди, энди жаннатга кир”, дейилса, “Отам кирмагунича кирмайман”, деб туриб олади. Демак, балоғатга етмай вафот этган гўдакларнинг жаннатий ҳисобланиши ва ҳаказо.\nАқиқа қилинмай узоқ муддат ўтиб кетган бўлса нима қилинади?. Бу борада Ашраф Али раҳматуллоҳи алайҳи осон йўлни баён қилиб “Бола қайси куни туғилса келгусидаги ўша кундан бир кун аввал ақиқа қилинади”,-деган. Масалан, бола жума куни туғилса келгусидаги қайсидир пайшанба куни ақиқа қилинади. Демак, ақиқа келгусидаги қайсидир пайшанба куни қилинса, гўёки еттинчи куни қилинган бўлади.\nАқиқа аслида жуда осон шаръий маросимдир.Чақалоқ туғилганидан кейин 7, 14, 21-кунларининг бирида бир қўйни сўйиб, уни учга тақсимлаб, бир қисмини ҳомиладан бўшаган онанинг куч-қувватини қайта тиклаши учун олиб қўйиш, бир қисмини муҳтож оилаларга тарқатиш, бир қисмини зиёфатга ишлатиш тавсия қилинади.Зиёфатда қуда-анда, таниш-билишларга тўн кийгизиш шариатда йўқ бўлиб, ақиқа маросими амалларидан ҳам ҳисобланмайди.Бу шаръий маросим суннат амаллардан бўлгани учун Қуръон тиловати ва дуои хайрлар қилинади, холос.\nҲозирги пандемия шароитида уйга меҳмон чақириб, зиёфат қилиш шарт эмас.Шунингдек, ҳар ким ўз шароитидан келиб чиқиб, сўйилган қўй танасини бутунлигича болалар шаҳарчалари, саҳоват уйлари, касалхоналарга бериб юборса ҳам савоби катта бўлади.\n.Шариатимизда рухсат этилган, ҳар томонлама фойдали мана шундай тадбирлар ўрнига кўп чиқимли, исрофгарчилик ва фитнага сабаб бўладиган “бешик тўйи”, туғилган кун” ва бошқа турли-туман ношаръий маросимларни қилаётганлар ҳам учраб турибди.Буларнинг барчаси Ислом дини кўрсатмаларига амал қилмаслигимиз оқибатида савоб оламиз деб, гуноҳкор бўлишимизга сабаб бўлмоқда.\nЯна шуни таъкидлаш жоизки, ҳозирги вақтда ақиқа маросими учун махсус тайёргарлик ҳам кўрилаяпди. Ҳатто обрўли шахсларнинг рўйхати тузилиб, уларга таклифномалар юборилаяпди.Ақиқа маросими ўтказиладиган жой эса турли-туман чироқлар ва шарлар билан безатилаяпди. Маросимга таклиф қилинганлар чақалоқ ва унинг ота-онасига қимматбаҳо совға-саломлар олиб боришади ва шу тарзда ўтган ақиқа маросимини чиройли бўлди, деб ҳисоблайдилар. Аслида, бундай кўринишдаги ақиқа ибодат мақомидан ўзгаларга кўз-кўз қилинадиган урф-одат мақомига тушиб қолади.\nНатижада ақиқага ҳам турли бидъатларни қўшиб, ўзларига машаққат орттираётган айрим оилалар иқтисодий қийинчиликларга учраб, эр-хотин, қариндош-уруғ ўртасида келишмовчиликлар, жанжаллар келиб чиқмоқда.\nАчинарлиси, ақиқа маросими қилиш мушкул экан, деб кўпчилик фарзандларига ақиқа қила олмай қийналадилар.\nАслида Ислом шариати бу борада энг осон йўл таълимини берган.\n“Расулуллоҳ саллаллоҳу алайҳи васаллам: “Албатта дин осондир ким унга қаттиқлик қилса мағлуб бўлади”, деганлар”.\nИслом динига амал қилиб яшаганлар икки дунёда нажот топиб, улуғ савобларга эришадилар, иншааллоҳ.\nГулистон шаҳар отинойиси\nЯхши сўз инсон зийнати


Пойтахтимизда Кичик бизнес ва хусусий тадбиркорликнинг мамлакатимиз иқтисодий тараққиётидаги ўрни ҳамда ролига бағишланган семинар-тренинг бўлиб ўтди.\nЎзбекистон Мустақил босма оммавий ахборот воситалари ва ахборот агентликларини қўллаб-қувватлаш ва ривожлантириш жамоат фонди томонидан ташкил этилган мазкур тадбирда республикамиз марказий нашрларида фаолият юритаётган журналистлар қатнашди.\nСеминар-тренингни ўтказишдан асосий мақсад соҳага оид янгилик ва маълумотлар билан ОАВ вакилларини хабардор қилиш ҳамда жараённи босма нашрларда ёритишда эътибор қаратилиши лозим бўлган жиҳатлар хусусида фикр алмашишдир.\nТаъкидланганидек, бугунги кунда кичик бизнес ва хусусий тадбиркорлик субъектлари иқтисодиётимизнинг таянч кучига айланмоқда. Соҳа вакиллари сонининг тобора ортиб бораётгани, ўтган йили 500 дан зиёд янги корхона, биринчи навбатда, кичик бизнес субъектлари экспорт амалиётига жалб этилгани ана шундан далолат беради.\nМамлакатимизда ҳар йили ўртача 5-6 мингта кичик бизнес субъекти ташкил этилаётган бўлса, улар томонидан ишлаб чиқарилаётган мебель, қурилиш моллари, электрон жиҳозлар, автомобиллар учун бутловчи буюмлар, дори-дармон ва тўқимачилик маҳсулотлари сифат жиҳатидан харидорларга манзур бўлмоқда. Қолаверса, бу истеъмолчилар эҳтиёжини ўзимизда тайёрланган маҳсулотлар билан таъминлаш баробарида, валюта захираларини тежаш имконини ҳам яратаётир.\nШундан келиб чиқиб, юртимизда хусусий секторни янада ривожлантириш, унга тегишли кўмак, имтиёз ва преференциялар бериш ҳамда рағбатлантиришга устувор вазифа сифатида қаралмоқда.\nСоҳага оид ҳуқуқий-меъёрий база йил сайин такомиллаштирилиб, хорижий инвесторлар учун қулай ишбилармонлик муҳити яратилаяпти, хизмат кўрсатувчи ташкилотлар билан ҳамкорлик эса тобора мустаҳкамланаётир. Жумладан, сўнгги беш йилда кичик бизнесни кредитлаш ҳажми қарийб беш баробар кўпайган бўлса, ўтган йили солиқ юки 20,5 фоиздан 20 фоизга, даромад солиғи ставкаси 9 фоиздан 8 фоизга камайтирилди.\nСеминар-тренингда мутахассислар томонидан журналистларга шулар ҳақида батафсил маълумот берилди.\nҚайд этилдики, бу каби тадбирларни мунтазам ўтказиш оммавий ахборот воситалари ходимларининг билим ва тажрибасини ошириш баробарида, тегишли ташкилотлар вакиллари билан алоқаларни кенгайтиришда муҳим аҳамият касб этади. Мустаҳкам ҳамкорлик эса тезкорлик ва холислик омилидир.


Ван Марвейк Саудия Арабистонини қандай қилиб жаҳон чемпионатига қайтарди? / CHAMPIONAT.asia\nВан Марвейк Саудия Арабистонини қандай қилиб жаҳон чемпионатига қайтарди?\nСаудия Арабистони терма жамоаси 1994-2006 йиллар оралиғида тўрт марта жаҳон чемпионатида иштирок этган.\nБу вақт мобайнида Осиёнинг топ гуруҳларида “Яшил лочинлар” жамоаси эди ва оламшумул саҳнада аниқ намоён бўлган. Қўшимча қилиб айтадиган бўлсак, уларнинг ЖЧдаги иштироки 1996 йил Осиё Кубогида зафар қучишига, 2000 ва 2007 йил эса иккинчи ўринни эгаллашига имкон яратди.\nҒалабанинг давомий равишда сақланиб қолиши жамоа омадини тўсатдан ўзгартириб юборди. Бу ҳол мухлисларни ҳам чалкаш ҳолатга солиб қўйди. Жанубий Африка Республикасида бўлиб ўтган 2010 йилги мундиал саралаш баҳслари улар учун муваффақиятсиз бошланди. Улар Жанубий Корея ва КХДРдан кейин 3-ўринни эгаллашди. Баҳрайн билан бўлган учрашувдаги мағлубият кейинчалик плей-офф ўйинларидаги умидларини пучга чиқарди.\nСўнгги йилларда натижа янада пасайиб борди. Жамоа Осиё Кубоги-2011да гуруҳ босқичидаёқ муваффақиятсизликка учради ва Бразилия-2014 учун саралаш босқичларида ҳал қилувчи раундга йўлланмани қўлга кирита олмади. Дарҳақиқат, Саудия Арабистони “D” гуруҳида Австралия ва Уммондан кейин 3-ўринни эгаллади. Худди ярага туз сепгандек, Осиё Кубоги-2015да жамоа гуруҳда қолиб кетди.\nУшбу омадсизликлар тезкор ўзгаришга сабаб бўлди ва жамоада қисқа вақт ичида етти нафар мураббий ўзгарди. Бу Саудия футбол ассоциацияси келгуси иккита жаҳон чемпионатигача тўрт нафар малакали мураббий ишлаган бўлса-да, жамоа ўз мақсадига эриша олмади. Голландиялик Берт ван Марвейк 2015 йилнинг август ойида тизгинни ўз қўлига олди. Бу ерда ҳеч қандай илиқ танишув бўлгани йўқ. Ван Марвейк келгач, ЖЧ-2018 иккинчи саралаш босқичдаги иштирокка старт берилди.\n“Яшил лочинлар” ван Мервейк бошчилигида Фаластин устидан 3:2 ҳисобдаги биринчи ғалабани тарихга муҳрлашди. Ички чемпионат бошланганда ван Марвейк ва унинг ёрдамчилари футболчиларни тажриба орқали ўрганишди ва уларни баҳолаб боришди. Кейинроқ Шарқий Тимор билан ҳал қилувчи ўйин 7:0 ҳисобидаги ғалаба билан якунланди.\nГолландияда юзага келган тотал футбол дарсини олган Берт ван Марвейк янги жамоасида ҳам шу йўсинда давом этди. Натижада Малайзи ва БАА билан ўйинларда ғалаба қўлга киритилди. Улар иккита саралаш босқичида 8та ўйин ўтказиб, шундан олтитасида зафар қучишди. Улар “B” гуруҳида 28та гол уриб, фақат тўртта тўп ўтказиб юборишди.Шунингдек, икки дуранг қайд этган жамоа умумий ҳисобда 20 очко тўплади.\nВан Марваейк қандай қилиб етти ойда жамоа тақдирини ўзгартирди?\nУ жамоасини 4-3-3 схемаси бўйича ривожлантирди.\nУ ўйин тизимининг мустаҳкам бўлиши учун бошланғич ва асосий тамойилларни жорий қилди.\nУ шахсий ўзгартиришлар яратди ва футболчиларга ўз режалари билан шуғулланиш имконини берди.\nСаудия Арабистони учинчи ҳал қилувчи саралашидан сўнг мамлакат футбол ассоциацияси янги мураббий билан шартномани давом эттириши табиий эди. Улар бу муҳим ишда мутлоқ ҳақ бўлишди. Ҳал қилувчи босқичда у 2018 йил Россияда бўлиб ўтадиган жаҳон чемпионатига терма жамоани олиб чиқадиган мураббий сифатида кўрилаётганди.\nИчки чемпионат туфайли терма жамоа бор йўғи учта ўртоқлик ўйини ўтказа олди. Айнан шу ўйинларда Ван Марвейк терма жамоа учун номзодларнинг майдондаги ҳаракатларини кўриб чиқди. Кўп ўтмай, ЖЧ-2018 саралаши бошланди. Саудия 2016 йилнинг сентябрь ойида Таиланд (1:0), бир неча кун ўтиб Ироқ мағлуб этилди (2:1). Ҳа, қийин бўлди, жамоа кўрсатаётган ўйин ҳавас қиладиган даражада эмасди. Аммо олти очколик марра омадли забт этилди. Шу сабабли, жамоа аъзолари ва мухлисларда ишонч пайдо бўлди.\nИшонч борган сари ошиб борди. Айниқса Австралия билан муросасиз кечган баҳсдаги дуранг - 2:2, ҳамда Бирлашган Араб Амирликлари устидан қозонилган ишончли ғалаба (3:0) саудияликларнинг ЖЧ йўлланмасига чиндан жиддий даъвогар эканлигини кўрсатиб берди.\nЯпониядан меҳмонда учралган мағлубиятга (1:2) қарамай, ундан кейин Таиланд (3:0) ва Ироқ (1:0) билан учрашувлардаги ғалабалар жамоа юқори ўринларда қолишини таъминлади.\nАвстралия билан ўтган яна бир драматик учрашувдаги аламли мағлубият (2:3) ва БААга қарши ўйиндаги натижа (2:1, БАА фойдасига) Саудиянинг ЖЧ ҳақидаги орзуларини хавф остида қолдирди. Олдинда жамоани Япония билан ҳал қилувчи беллашув кутарди. Асаблар таранг. Ўз кучига бўлган ишонч Саудия Арабистони термасига "самурайлар"га қарши баҳсда ҳам панд бермади. Улар минимал (1:0), аммо тарихий ғалабага эришишди ва узоқ танаффусдан сўнг яна катта саҳнага - жаҳон чемпионатига қайтишди.\nУчинчи босқичдаги муваффақият калити\nАввало ҳужумдаги омадли ҳаракатлар: жамоа 17та гол уриб, бу борада Япония билан бирга энг яхши кўрсаткич соҳибига айланди.\nУйда деворлар ҳам ёрдам бериши: Саудия Арабистони ўз майдонида ўтган ўйинларнинг тўрттасида ғалабага эришди ва битта учрашув дуранг натижа билан якунланди.\nИккинчи бўлимда ўйинни кучайтира олиш: биринчи бўлимда рақибни ўрганиб, унга баҳо берган саудияликлар 17та голнинг 12тасини айнан иккинчи таймда рақиблар дарвозасига киритишди.\nНозима Зарипова тайёрлади.\nЭрон терма жамоаси ҳимоячиси учун ЖЧ-2018 якунланди 0\nРоберто Мартинес: “Жамоам билан фахрланаман” 0\nАнглия - Тунис. Ўйин статистикаси билан танишинг 6\n13 сен 19:06:57\n2015йил. Миржалол шу жамоани қандай чиройли ютганди. 3:1 эсингиздами? Улар икки йил ўтиб мундиалда бизни жамоа уфф рахбарини хиёнати туфайли уйда қолади\n13 сен 19:01:34\nўзбекистон 2012, 2016 олимпиадасида ва 2014, 2018 жахон чемпионатида қатнашган бўларди. Афсуски, миллатимиз хоинлари бунга йўл қўйишмади, Каламушлар учун ватан йўқ! Хаммёқни кемириб ташлашди. Хеч ким жавоб хам бермади. Айбдор хам бўлмади\n13 сен 19:47:40\nBaBayan drammasi; eeee oooo bollarda ayb yo xamma ayb bog'chapamizda; jeparov faqat tehnikaga ishlaaaarkaaaaan; bizda Bunyodkor stadioni bor; iye bizga 2:2 degandiyu yomon boptiya ex...\n13 сен 19:43:01\nГуус Хиддинк, Ван Гаал, Дель Боске, Дик Адвокаат каби тажрибали мураббийлар киммат булса, Мальдини, Зола, Ди Маттео, Гаттузо, Ребров, Раайкард, Ф.Индзаги, Зеедорф каби арзонбоп, ишсиз юрган ёш мураббийлар Бабаяндан камига хам рози буларди. Факат ЖЧ га чикиш учун истак ва интилиш керак эди. Шундоккина бурнимиз тагида буладиган ЖЧ ни энди уйда утириб ТВ да куриш алам киларкан! Майли энди хамма умидимиз "Умид"дан! Умид Ахмажоновги атрофидаги кари тулкилар айнитмаса хориждан мураббий олиб келиши керак. Балки ШАРТ! Бу мухлисларни талаби.\n13 сен 22:14:48\nЎрган студент, ўрган!\n13 сен 21:47:48\n13 сен 21:32:18\nBabayanga o‘xshab 3-4 ta erkatoyini tushurormagani, federatsiyasida anqovlar ishlamagani uchun chiqdida jch ga\n14 сен 14:34:34\nСаудия неча марта Жахон чемпионатида иштирок этган булса хаммасига хакамлар ердамида эришган.\n13 сен 21:25:33\n13 сен 21:11:18\nУзбекистон термаси хеч качон ЖЧ чикмайди сабаби оддий Бизни футболда узманфатини устин куйингалар жудддааа хам куп. Иноятов сиз аста секин футболни йигиштиринг Одил Ахмедов тугри гапни айтса хам огзинг ланг очиб маьлумот келтирсин деганинга хайронман сан биринчи порахур иккинчиси шундайга хам маьлум у кетди Энди сани навбатинг инсон киефасидаги шайтонсизлар футболимизни пукка ботириб\n13 сен 20:25:54\n4 3 3 sexemada qoyil. Bizdachi sergeyev öyinchi emasligini etsak xujumchisiz öynadik\n13 сен 20:24:30\n4 3 3 sxemada öynadi. Bizchi bitta xujumchi bilan. Sergeyev öyinchi emasligini hisoblasak xujumchisiz öynadik\n13 сен 20:22:42\nSaudiyani holati xuddi biznikidek edi. Hatto ularning guruhi ham kuchli edi\n13 сен 19:28:11\nBert van marveyk. Bu haqiqiy murabbiy. Oshpaz yo bugaltermi nima u menedjer emas((\n13 сен 19:27:23\nBu murabbiy Saudiya termasini 2 yilda oldingi Saudiya mavqeyiga qaytarib quydi.Esinadami 2015 yilda biz 3 1 ga yutganimiz.


Анчелотти: «Мукаммал ўйин. Сўнгги мағлубиятларга тўғри муносабатда бўлиш муҳим эди»\nфото: Some stats\n«Реал» бош мураббийи Карло Анчелотти ЕЧЛ 3-туридан ўрин олган «Шахтёр»га (5:0) қарши баҳсдан кейин ўз фикрлари билан ўртоқлашди.\n«Жамоамизда катта амбициялар бор. Мукаммал ўйин бўлди. Охирги мағлубиятларга тўғри муносабатда бўлиш жуда муҳим эди ва биз ҳаммасини тўғри қилдик. Ўйин сифати жуда юқори эди ва биз тезликни охиригача ушлаб турдик.\nВинисиус ўз вазифасини бажарди, қолганлар ҳам жуда яхши ўйнашди. Ҳар бир футболчининг хизматларини алоҳида таъкидлаш лозим.\nВинисиус ҳозир ўзига ишонган. У – ҳали ҳам янги нарсаларни ўрганишда давом этаётган ажойиб ёш ўйинчи», – дея Анчелоттининг сўзларини келтиради Марcа.


Капсулалар 50 мг, контур уяли ўрамда 7 дона, картон қутида 1 блистер. Капсулалар 150 мг, контур уяли ўрамда 1 дона, картон қутида 1 блистер\nФаол модда: 50 мг ёки 150 мг флуконазол ёрдамчи моддалар: лактоза моногидрати 93,5 мг ёки 28,5 мг, крахмал 55 мг ёки 20 мг, кальций ёки магний стеарати 1,5 мг дан сақлайди. Капсуланинг таркиби: желатин 47,021 мг, титан диоксиди Е171 0,979 мг қопқоқча:желатин- 31,148 мг, титан диоксиди- 0,841мг, индигокармин-0,011 мг.\n• Генитал кандидози: вагинал (ўткир ва қайталанувчи), баланит; • Шиллиқ пардаларнинг кандидози: оғиз бўшлиғи, томоқ, қизилўнгач, инвазив бўлмаган бронхўпка кандидозлари, кандидурия, тери-шиллиқ пардалар ва сурункали орал атрофик кандидози (тиш протезларини тақиш билан боғлиқ бўлган); • Ёйилган кандидоз: кандидемия, диссеминирланган кандидоз (эндокард, қорин бўшлиғининг аъзолари, нафас аъзолари, кўзлар, сийдик-жинсий аъзоларнинг шикастланиши билан), шу жумладан цитостатик ва иммунодепрессив терапия курсини олаётган беморларда, ҳамда уларнинг ривожланишига мойиллик қилувчи бошқа омиллар бўлганида даволаш ва олдини олиш; • Тери микозлари: оёқ панжалари, бадан, чот соҳаси, онихомикоз, кепаксимон темиратки, теридаги кандидоз инфекциялари; • Иммун тизими меъёрида бўлган беморлардаги чуқур эндемик микозлар (кокцидиоидоз, споротрихоз ва гистоплазмоз); • Криптококкоз, шу жумладан криптококкли менингит ва бошқа ерларда жойлашган инфекциялар (масалан ўпка, тери), иммун жавоби меъёрида бўлган беморларда ҳам, турли шаклдаги иммун танқислиги бўлган беморларда ҳам (шу жумладан СПИД касаллигида, аъзолар кўчирилиб ўтказилганида); • СПИД ва хавфли ўсмалари бўлган беморларда кимё ёки нур терапияси фонида замбуруғли инфекцияларни олдини олиш.\nМикосан капсулалари ичга сув билан қабул қилинади, куннинг бир вақтида қабул қилиниши афзалроқ. Препаратни овқатланиш вақтида ҳам овқатланишлар оралиғида ҳам қабул қилиниши мумкин. Катталарга: • Вагинал кандидозда 150 мг дан бир марта. Вагинал кандидознинг қайталаниш частотасини камайтириш учун - 150 мг 1 ойда бир марта, 4-12 ой давомида; • Кандидозни олдини олиш учун замбуруғли инфекциянинг ривожланиш хавфи даражасига қараб - 50-300 мг суткада 1 марта. • Тиш протезларини тақиш билан боғлиқ бўлган орал атрофик кандидозда - 50 мг суткада 1 марта 14 кун давомида (протезларни дезинфекциялаш шарти билан); • Шиллиқ пардаларининг бошқа кандидоз инфекцияларида (генитал кандидоздан ташқари), масалан эзофагитда, ноинвазив бронхўпка инфекцияларида, кандидурияда, тери ва шиллиқ пардалар кандидозида - 50-100 мг суткада 1 марта 14-30 кун давомида; • Криптококк менингит ва бошқа ерларда жойлашган криптококк инфекцияларида: биринчи кунида суткада 400 мг, сўнгра суткада 200-400 мг 6-8 ҳафта давомида. СПИД ли беморларда криптококк менингитини олдини олиш учун суткада 200 мг дозада узоқ вақт буюрилиши мумкин; • Кандидемияда, дессеминирланган кандидозда ва бошқа инвазив кандидоз инфекцияларида: биринчи куни суткада 400 мг, сўнгра суткада 200 мг; • Candida чақирган баланитда - 150 мг бир марта; • Тери микозларида, шу жумладан оёқ панжаси, силлиқ тери, чот соҳаси микозларида ва тери кандидозларида - 150 мг ҳафтада бир марта ёки 50 мг суткада 1 марта 2-4 ҳафта давомида, оёқ панжаларининг микозларини даволаниши 6 ҳафтагача давом этиши мумкин; • Кепаксимон темираткида - 300 мг ҳафтада 1 марта 2 ҳафта давомида. Баъзи беморларга даволаниш учинчи ҳафтасига 300 мг учинчи доза талаб қилиниши мумкин. Даволашнинг бошқа схемаси - 50 мг суткада 1 марта 2-4 ҳафта давомида; • Чуқур эндемик микозларда - 200-400 мг 2 йил давомида. Болаларга (ҳаётий кўрсаткичлар бўйича): • Шиллиқ пардаларнинг кандидозида - суткада 3 мг/кг, биринчи куни 6 мг/кг зарб доза буюрилиши мумкин; • Ёйилган кандидозни ва криптококк инфекциясини даволаш учун касалликнинг оғирлигига қараб - суткада 6-12 мг/кг; • Иммунитети паст бўлган болаларда замбуруғли инфекцияларни олдини олиш учун - суткада 3-12 мг/кг. Кекса ёшли пациентларда буйрак етишмовчилигининг белгилари бўлмаганида препарат ўртача дозада ишлатилади. Буйрак етишмовчилиги бўлган пациентларда (креатинин клиренси <50мл/мин) дозалаш тартибини тўғрилаш талаб этилади.\nОвқат ҳазм қилиш тизими томонидан: иштаҳанинг пасайиши, кўнгил айниши, диарея ёки қабзият, метеоризм, абдоминал оғриқлар, тиш оғриғи, кам ҳолларда – жигар фаолиятининг бузилиши (склераларнинг сарғайиши, сариқлик, гипербилирубинэмия, жигар ферментлари фаоллигини ошиши). Нерв тизими томонидан: бош оғриғи, бош айланиши, чарчоқлик, кам ҳолларда - тиришишлар. Қон яратиш аъзолари томонидан: кам - лейкопения, тромбоцитопения (қон кетиши, петехиялар), нейтропения, агранулоцитоз. Аллергик реакциялари: тери тошмаси, кам – мультиформ эритема, хавфли экксудатив эритема (Стивенс-Джонсон синдроми), токсик эпидермал некролиз (Лайелла синдроми), анафилактоид реакциялар. Бошқалар: кам – буйраклар фаолиятининг бузилиши, алопеция, гиперхолестеринэмия, гипертриглицеридэмия, гипокалиемия. Ножўя самаралар пайдо бўлганида препарат қабул қилишни тўхтатиш ва даволаётган шифокор билан маслаҳатлаш керак.\nФлуконазолга бўлган юқори сезувчанлик (шу жумладан бемор анамнезида бошқа азол замбуруғларга қарши препаратларга ҳам), терфенадин, цисаприд ва астемизол билан бир вақтда қабул қилиш. 16 ёшгача бўлган болаларда Микосанни қўллаш тавсия этилмайди. Жигар ва/ёки буйрак етишмовчилигида эҳтиёткорлик билан қўлланади.\nКлиник-гематологик ремиссия пайдо бўлгунча даволашни давом эттириш керак. Муддатидан аввал даволашни тўхтатиш қайталанишга олиб келади. Даволаш даврида қон кўрсаткичларини, буйраклар ва жигар фаолиятини назорат қилиш керак. Буйраклар ва жигар фаолиятининг бузилишида препарат қабул қилиниши тўхтатиш керак. Ҳомиладорлик ва лактация Микосанни ҳомиладорликда фақат она учун кутиладиган фойда, ҳомила учун потенциал хавфдан устун бўлган ҳолда қўллаш мумкин. Даволаниш даврида эмизишни тўхтатиш лозим.\nҚуруқ, ёруғликдан ҳимояланган олалар олаолмайдиган жойда 20С дан - 300С гача ҳароратда сақлансин


Қашқадарёда ЙПХ инспектори ҳайдовчининг гувоҳномаси ва телефонини олиб қўйди ... - UzNews.uz\n19 марта, 15:18 661 0\nҚашқадарёда ЙПХ инспектори ҳайдовчининг гувоҳномаси ва телефонини олиб қўйди — видео\nҲолат бўйича туман прокуратураси суриштирув ҳаракатларини олиб бормокда.\nИИВ ЙҲХББ хабарига кўра, жорий йилнинг 12 март куни соат 13:30 ларда, Қашқадарё вилояти, Чироқчи туманида ЙПХ ходими Spark ҳайдовчисини хавфсизлик камаридан фойдаланмасдан ҳаракатланиб келганлиги боис тўхтатган.\nМулоқот вақтида ходим ва ҳайдовчи ўртасида ўзаро тортишув юзага келган. Фуқаро ҳолат бўйича туман прокуратурасига мурожаат қилган. Айни вақтда Чироқчи туман прокуратураси томонидан суриштирув ҳаракатлари олиб борилмоқда.


Савдо-иқтисодий ҳамкорлик бўйича Ўзбекистон-Хитой кичик қўмитасининг Еттинчи йиғилиши бўлиб ўтди\nИнвестициялар ва ташқи савдо вазирлигида видеоконференция шаклида савдо-иқтисодий ҳамкорлик бўйича Ўзбекистон-Хитой Кичик қўмитасининг Еттинчи йиғилиши бўлиб ўтди.\nУнда инвестициялар ва ташқи савдо вазирининг биринчи ўринбосари А.Воитов, ИТСВ ҳамда тегишли вазирлик ва идоралар масъул ходимлари, Хитой томонидан эса Хитой Халқ Республикаси тижорат вазирининг ўринбосари Ю.Цзянхуа, ХХР тармоқ вазирликлари, идоралар ва молиявий ташкилотлар вакиллари иштирок этди.\nЙиғилишда Кичик қўмита Ўзбекистон-Хитой Ҳукуматлараро ҳамкорлик Қўмитасининг бўлажак анжуманига тайёргарлик кўриш жараёнида асосий механизм вазифасини бажараётгани алоҳида таъкидланди.\nТомонлар ушбу тадбир Ўзбекистон Республикаси ва Хитой Халқ Республикаси ўртасида инвестициявий ҳамкорликни мустаҳкамлаш ва савдо қилиш нуқтаи назаридан боғлиқлигини ривожлантириш учун муҳим платформа бўлиб хизмат қилишини таъкидладилар.\nШунингдек, томонлар икки мамлакат ҳудудлари ўртасида инвестициявий, техник-иқтисодий ҳамкорликни мустаҳкамлаш ва алоқаларни чуқурлаштириш имкониятларини кўриб чиқдилар.\nМаълумот учун: жорий йилнинг биринчи ярмида Давлат ва ҳудудий инвестиция дастурлари доирасида ўзлаштирилган Хитой инвестициялари ҳажми 2020 йилнинг шу даврига нисбатан 25% ўсиб, 1 миллиард доллардан ошди.


Ҳиндистон Кашмирда комендантлик соати эълон қилди - BBC O'zbek\nҲиндистон Кашмирда комендантлик соати эълон қилди\nДунё мусулмонлари Қурбон Ҳайитини нишонлаётган кунларда Ҳиндистон ўз назорати остидаги Кашмирда хавфсизлик чораларини кучайтирган.\nХавфсизлик кучлари Кашмирдаги қатор йирик масжидларга элтадиган йўлларни тўсиб қўйганлар, мобил алоқа ва Интернет хизматлари тўхтатилган.\nБунга қўшимча 13 сентябрдан бошлаб хавфсизлик кучлари осмондан пастдаги вазиятни кузатиб туриш учун учувчисиз бошқариладиган кузатув жиҳозлари - дронлардан фойдаланишни бошлаган.\nАрмияга ҳар қандай зўравонликни бостиришга тайёр бўлиб туриш буйруғи берилган.\nКашмирдаги матбуот хабар қилишича, кўчалар ва дўконларда олдинги йиллардаги Ҳайит кунларига солиштирганда одамлар ва харидорлар камлигини кўриш мумкин, нонвойхоналар ва қассобхоналарда ҳам аввалгидек гавжумлик кузатилмайди.\nҲиндистоннинг The Press Trust of India агентлиги хабар қилишича, Кашмирнинг энг муҳим Ийдгоҳ ва Ҳазратбол деб номланган мақбараларида охирги 26 йил мобайнида илк бор Ҳайит ибодатлари ва байрам тадбирлари ўтказилмаган.\nҲиндистон расмийлари хабар қилишича, ўз назоратларидаги ҳудудда комендантлик соати эълон этилиши сабаби, бўлгинчиларнинг норозилик амалиётлари ташкил этишининг олдини олиш бўлган.\nШу йил 9 июлида Кашмирнинг Ҳиндистон бошқарувига қарши қуролли қаршилик кўрсатиб келадиган гуруҳнинг ҳарбий қўмондони 22 ёшли Бурҳон Ванийнинг ўлдирилиши норозиликларга сабаб бўлд и.\nОқибатда бўлгинчи кайфиятдаги гуруҳлар хабар қилишича, ўшандан буён 70 дан ортиқ тинч фуқаро ўлдирилган.\nБу гуруҳлар Қурбон Ҳайитида ҳаётдан кўз юмган инсонларни хотирлашга чақирган эдилар.


Қоида бузган ҳайдовчи инспекторни кўндира олмагач, интернетда ёлғон видео тарқатди\nИжтимоий тармоқларда «Автомашинаси бузилиб қолибди. ЙПХ ходими эса планшетда расмга тушириб кетибди» сарлавҳаси остида видео тарқалди.\nВидеода «Нексия» ҳайдовчиси техник носозлик туфайли тўхташ тақиқланган жойда тўхташга мажбур бўлгани, махсус огоҳлантирувчи авария белгисини ҳам ўрнатгани, ЙХҲ инспектори эса унинг тушунтиришларига қарамай «Тўхташ тақиқланган» белгиси таъсир доирасида турган автомобилини планшетда суратга олиб кетганини айтади.\n«Буни қанақа тушуниш керак? [Машина] ўчиб қолса, [жарима] ёзиб кетаверишадими?» – дейди видео муаллифи.\nАммо ИИВ Йўл ҳаракати хавфсизлиги бош бошқармаси эълон қилган видеодан воқеа аслида бошқача бўлгани, ҳайдовчи 19 июнь куни Яшнобод туманидаги «Авиасозлар» («Кадишева») деҳқон бозори яқинидаги ҳолатни ёлғон талқин этгани маълум бўлди.\nЙҲХ инспектори «Тўхташ тақиқланган» белгиси таъсир доирасида тўхтаб турган «Нексия»ни планшетида суратга олгани ҳамда ундан аввал ҳайдовчи ва инспектор ўртасидаги мулоқот инспекторнинг боди-камерасида ёзиб олинган.\nБоди-камера тасвирига кўра, ҳайдовчи инспектордан маъмурий баённома расмийлаштирмасликни илтимос қилиб, харид мақсадида 2 дақиқага тўхтаганини айтган.\nЭслатиб ўтамиз, Ўзбекистонда йўл ҳаракати қоидаларининг бузилишига доир маъмурий жарималарни тўлашнинг биллинг тизими ишга туширилган: ЙХҲ инспекторлари ҳайдовчиларнинг йўл ҳаракати қоидаларини бузгани фактини воқеа жойида планшетларда тасвирга олиб, «Маъмурий амалиёт» комплекс автоматлаштирилган ахборот тизимига киритмоқда. Тизим асосида эса қоидабузарларга SMS шаклда ва почта орқали жарима юборилмоқда.\nБундан ташқари, тўхташ тақиқланган жойларда қолдирилган машиналар ҳаракатдаги автопатруллар томонидан қайд этилиб, айрим ҳолларда бир вақтнинг ўзида ўнлаб қоидабузарларга автоматик тартибда жарималар юборилмоқда.\nБир йил олдин, 2019 йил 1 июлидан бошлаб, қоидабузарлик акс этган видеоёзувларни юборган шахсларга БҲМнинг 5 фоизи (11 150 сўм) миқдорида пул мукофоти белгиланган эди.\nҲайдовчилар Ўзбекистон шаҳарларида «Тўхташ тақиқланган» йўл белгиси ҳаддан ортиқ кўп ўрнатилганини айтишади. Кўплаб ижтимоий объектлар яқинида автотураргоҳлар етишмовчилиги шароитида бу йўл белгилари аҳолига ортиқча ноқулайлик туғдириши ва белгиланган жарима миқдори ижтимоий тармоқларда тез-тез муҳокамалар мавзусига айланади.\nМаълумот учун, тўхташ ёки тўхтаб туриш қоидаларини бузганлик учун БҲМнинг 3 баравари (669 000 сўм)дан 15 баравари (3 345 000 сўм)гача жарима белгиланган.\nИчки ишлар тизимини нолойиқ ходимлардан тозалаш биринчи галдаги вазифамиз - вазирлик


ИнтерФУТБОЛ :: Азиз Омонов: «Рақобат бор жайда ривожланиш бўлади»\nАзиз Омонов: «Рақобат бор жайда ривожланиш бўлади»\nТошкентнинг «Локомотив» клуби ҳар мавсум таркибини янги футболчилар билан сезиларли даражада кучайтиради. Шунинг баробарида ўринбосарлар жамоасидан етишиб чиқаётган умидли футболчиларга ҳам эътибор қаратиб, мавсум давомида уларга имконият беради. Ўзини кўрсатганлар, албатта, якунда асосий таркибда кўриниш берадилар. Ривожланишда давом этишса, кўп ўтмай терма жамоаларимиздан ҳам таклиф оладилар. Шундай истеъдодли футболчилардан бири Азиз Омонов 2017 йили «темир-йўлчилар» асосий жамоасида дебютини нишонлаганди. Ҳозирги кунда Темурхўжа Абдухолиқов ва Филип Райевацга муносиб рақобат туғдириши кутилаётган форвард Ўзбекистон олимпия термасининг муҳим ўйинчиларидан бири ҳисобланади. Яқинда Азиз Омоновни(Суратда 24-рақам) суҳбатга тортиб, унга ўзимизни қизиқтирган саволлар билан мурожаат этдик.\n- Азиз, ОТЖ таркибида ўқув-машғулот йиғинида қатнашдингиз. Аввалгиларига нисбатан машғулотлар ўртасида қандай фарқ сездингиз?\n- Ҳар бир мураббийнинг ўзига яраша принциплари бўлади, Друлович ҳам бундан мустасно эмас. Ушбу мутахассиснинг машғулотлар бўйича ўз қарашлари, услуби бор. Таъкидлаш жоизки, қайсидир жиҳатлари билан Равшан аканинг услубига ўхшаш: рақибга босим уюштириб, тўпни тезда олиб қўйиш ва тўпга эгалик қилиш. Фақат машғулотлар жараёнида айрим фарқлар бор, холос.\n- Бу йиғиндан кўнглингиз тўлдими? Ҳаракатларингиздан қониқиш ҳосил қилдингизми?\n- Ҳозирча мураббийимиз машғулотлар ва назорат ўйинларида бор кучимизни сарфлаётганимиз, иложи борича айтганларини бажаришга ҳаракат қилаётганимиздан қониқаётганини айтди. Ўйиним масаласига келсак, буни мураббийдан сўраганингиз маъқул. Муҳими, олдиндаги беллашувларда халқимизни хурсанд қилсам, бас.\n- Саралаш босқичи баҳсларининг юртимизда ўтказилиши қандай устунлик беради?\n- Мухлислар, ўзимиз таниган инсонлар, ота-оналаримиз яқиндан қўллаб-қувватлашади. Худо хоҳласа, ўз ўйинимиз билан пойтахтимизда ўтадиган мусобақада барчанинг кўнглини хушнуд этишни мақсад қилганмиз.\n- Мураббий майдонда ва майдон ташқарисида нималарни талаб қилмоқда?\n- Ҳамма ўз жойида ўйнаши, тактикага, режага амал қилиши кераклигини, ҳар бир футболчи вазифасини сидқидил бажариши лозимлигини онгимизга сингдирмоқда. Шунингдек, қисқа паслар орқали рақибни тўпсиз қолдиришни ва ҳаводаги яккакурашларда ютқазмасликни уқтиради.\n- Стандарт вазиятлар устида ишладингларми?\n- Албатта! Бурчак зарбалари ва жарима тўпларини мукаммал ижро этишга эътибор бердик. Руҳий жиҳатдан мураббийимиз профессионал. Рақиб тўпсиз қанча кўп югурса, биз ўйинни шунча кўп бошқарамиз. Бундай ҳолларда уларда толиқиш кузатилади, олдинга ўтишга мадор қолмайди.\n- Ҳужум чизиғи вакиллари билан қай йўсинда ишлар олиб борилди?\n- Ҳужумчилар билан алоҳида ишланди. Друлович машғулотлардан сўнг бизни олиб қолиб, ўзи иш олиб борди. Унинг меҳнатлари самарасини келгуси ўйинларда амалда кўрсатишга интиламиз.\n- Сўнгги пайтларда ўзбек футболида кузатилаётган ҳужумчилар танқислигини нима билан изоҳлайсиз?\n- Бу фикрингизга қўшилмайман. Бизда ҳужумчилар кўп. Ҳаммаси ўзига хос устунликка эга. Масалан, Элдор Шомуродов Осиё кубогида ажо-йиб ўйин кўрсатди. Игорь Сергеев ёмон ўйинчи эмас, шунчаки, мухлислар унинг ёмон тарафини кўришади. Ахир танганинг икки томони бор-ку!\n- «Сурхон» клубидан тушган таклифни ўйлаб кўрдингизми?\n- Умуман, қишки трансферлар вақтида кўплаб жамоалардан таклиф тушди. Биргина «Сурхон» эмас, «Бунёдкор»дан ҳам чорлов бўлди. «Локомотив» билан шартномам бор, бу ерда ўзимни яхши ҳис қиляпман. Мазкур клубда тўп суриш - мен учун шараф.\n- Жорий мавсум ўз олдингизга қандай мақсадлар қўйдингиз?\n- Кўпроқ гол уриш ва жамоамга ёрдам бериш.\n- Рақобатдан чўчимайсизми?\n- Йўқ. Ҳамиша ҳар қандай ҳолатга тайёр туриш керак. Ўз устингизда кўпроқ ишлаб, мураббийлар ишончини оқласангиз, таркибдаги ўрнингиз кафолатланади. Умуман, рақобат бор жойда ўсиш, ривожланиш бўлади. Менга кучли футболчилар билан ёнма-ён тўп суриш ёқади.


“Қўқон-1912” – “Динамо” SPORT TVда намойиш этилади\n7 апрель,2017, 15:11 555\nОлий Лига 5-тури доирасидаги «Қўқон-1912» - «Динамо» учрашуви мухлис ва мутахассисларда катта қизиқиш уйғотмоқда. Ушбу баҳсда «Динамо»ни қўллаб-қувватлаш учун самарқандлик мухлислар ҳам водийга боришган.\nЖорий мавсумдан Олий Лига баҳсларини янада кенгроқ ёритишни мақсад қилган «Спорт» телеканали «Динамо» жамоасининг дастлабки учта турдаги Бекобод, Самарқанд ва Тошкентдаги ўйинларини намойиш этганди. Бу ҳақда “Динамо” расмий сайти хабар бермоқда.\nМанбанинг маълум қилишича, бу сафар телеканал 5-турдаги «Қўқон-1912» - «Динамо» баҳсини ҳам ёзиб олинган ҳолда намойиш этишни режалаштирган. Жума кунги ўйин 9 апрель, якшанба куни кундузги эфирда соат 13:20да телеканал орқали тўлиқ намойиш этилади.\nЁшлар лигаси: 29-тур. "Пахтакор", "Бунёдкор" зафар қучди ва бошқа натижалар 164 18.11.2017\nТеглар: Қўқон-1912 Динамо


Агент: Бэйлнинг нархи Неймарники билан бир хил\n12 февраль, 2018, 22:12\nМадриднинг “Реал” клуби ҳужумкор ярим ҳимоячиси Гарет Бэйлнинг агенти Жонатан Барнетт уэльслик мижози ҳақида ўз фикрларини билдириб ўтди.\n“Бэйлнинг нархи ҳудди Неймарники билан бир хил деб ўйлайман. У “Реал”ни яхши кўради ва ҳеч қаерга кетмоқчи эмас. Хатто Роналдунинг жамоадан кетиши ҳам у учун қизиқ эмас. Усиз ҳам Бэйл “Реал”да юлдуз бўлиб қолаверади.\nУ келажакда “Олтин тўп”ни қўлга киритиши мумкин. Бундан ташқари А Серия жамоалари уни сотиб олишига кўзим етмайди. Унга “Тоттенхэм”да ўйнаб юрган чоғларидаёқ бир италян клуби жиддий таклиф билдирган эди. Бироқ, “шпорлар” ўшанда бунга рад жавобини беришган”, - дейди Бернатт.


Демократик институтлар ва инсон ҳуқуқлари бўйича бюро (ДИИҲБ) – ЭХҲТ ҳудудида инсон ҳуқуқлари ва демократияни қўллаб-қувватлашга кўмаклашадиган асосий муассаса ҳисобланади. Сайлов ўтказувчи давлатнинг таклифи ДИИҲБ сайловларни кузатиши учун асос бўлади. Сайловларда халқаро ва маҳаллий кузатувчиларнинг иштирок этиши сайлов ўтказувчи давлатларда сайлов жараёнининг обрўсини оширади. ЭХҲТ/ДИИҲБ миссиялари ташкил топган даврдан бошлаб эХҲТнинг 53 та иштирокчи-давлатидаги 230 та сайловни кузатиб борган.\nУшбу тренинг шу каби учинчи маротаба ўтказилаётган тадбир бўлиб, ЭХҲТ/ДИИҲБнинг кузатувчилар миссияси таркибидаги узоқ муддатли кузатувчилар сифатида ишлаш кўникмаларига ўргатиш, шу жумладан, сайловлар халқаро кузатувининг мақсади, унинг ташкил этилиши ва услубиётини назарда тутади.\nТренинг якунида иштирокчиларга ЭХҲТ/ДИИҲБнинг узоқ муддатли кузатувчиси сертификатлари топширилди.


АКТ вазирлигида видеоселектор йиғилиши ўтказилди\n12.06.2019 22:45 0 1505\nБугун, 12 июнь куни Ахборот технологиялари ва коммуникацияларини ривожлантириш вазирлигининг навбатдаги кенгайтирилган видеоселектор йиғилиши бўлиб ўтди. Бу ҳақда вазирлик ахборот хизмати хабар берди.\nУнда жорий йилнинг апрел-май ойлари давомида Сурхондарё, Фарғона, Андижон ва Тошкент вилоятларида вазирликнинг ишчи гуруҳлари томонидан ўтказилган ўрганишлар натижалари атрофлича муҳокама қилинди.\nВидеоселектор йиғилишини вазир Шуҳрат Содиқов олиб борди. Вазир ўз нутқида мамлакатимизда телекоммуникация инфратузилмасини модернизация қилиш ва кенгайтириш, кўрсатилаётган хизматларнинг сифатини янада яхшилаш ва турларини кўпайтириш, мобил алоқа қамровини кенгайтириш, шу билан бирга, олис ва қишлоқ аҳоли масканларида, туристик ҳудудларда, магистрал автомобил ва темир йўллари бўйида телекоммуникация инфратузилмасини ривожлантириш бўйича амалга оширилиши лозим бўлган бир қатор вазифаларни белгилаб берди.\nАКТ вазирлиги видеоселектор\nТехнология Кеча, 17:37\nЖамият 22/11, 20:29\nШавкат Мирзиёев уй-жойлар қурилиши бўйича видеоселектор ўтказди\nТехнология 21/11, 18:03\nМисрда АКТ соҳасига оид муҳим битимлар имзоланди